Tidak Semuanya Patut Berakhir Di Dalam Sampah! 9 Cara Ini Gunakan Kulit Limau Dalam Kehidupan Anda

Oren berada dalam 5 teratas buah-buahan yang paling dicari dalam produk kecantikan mahupun kesihatan. Kebanyakan orang minum jus dan yang lain makan oren keseluruhan, tetapi dalam kedua-dua kes, tiada siapa yang menggunakan kulitnya, yang biasanya berakhir di dalam tong sampah.

Ini cara yang murah dan berkesan untuk menyelesaikan masalah kecil dalam kehidupan dan rumah kita, dan petua kulit oren ini akan berfungsi dengan baik tepat pada masanya. Tidak semuanya patut berakhir di dalam sampah!

Siput adalah musuh yang paling dibenci mereka yang menanam sayur-sayuran. Cara terbaik untuk mengeluarkannya dari tanah anda adalah dengan meletakkan beberapa kulit oren di seluruh taman anda. Siput sangat tertarik kepada oren dan akan mula memakannya dan bukannya kubis dan salad anda. Anda perlu perhatikannya supaya anda boleh mengeluarkannya sebaik sahaja anda melihatnya mengunyah kulit tersebut.

Acuan adalah salah satu perkara paling teruk yang boleh muncul di rumah anda, dan tiada apa yang lebih baik untuk melawannya daripada penghalau semula jadi. Anda boleh mengisi balang besar dengan kulit oren dan kemudian menutupnya dengan cuka putih sehingga penuh. Proses infusi akan berlangsung lebih cepat jika anda memanaskan cuka terlebih dahulu. Anda perlu meninggalkan penghalau itu sendiri selama 2-4 minggu di tempat yang gelap, dan selepas itu, anda boleh berasa bebas untuk mula menggunakannya pada mana-mana tempat berkulat.

Ramai kucing mempunyai tabiat buruk menggigit dan menggaru daun tumbuhan dalaman. Apa yang boleh anda lakukan untuk mengelakkan ini adalah dengan hanya mengambil beberapa kulit oren dan gosokkannya pada tumbuhan. Minyak yang akan ditinggalkan pada daun dan batang akan mengganggu kucing anda, yang mungkin akan berjalan melepasinya tanpa mengganggu ia.

Mereka yang membakar tahu betul bagaimana gula perang boleh mengeras jika dibiarkan lama di dalam almari, atau jika sebarang kelembapan terkunci. Untuk mengelakkan ini, anda boleh meninggalkan kulit oren sepanjang 3 inci di dalam bungkusan gula. . Kulitnya akan memastikan untuk mengekalkan kelembapan gula tanpa menjadikannya keras atau membentuk sebarang ketulan.

Hampir setiap rumah di seluruh dunia mempunyai beberapa jenis permukaan kayu di dalamnya dan kayu, seperti kebanyakan bahan, kehilangan kilauannya dari semasa ke semasa. Satu cara yang bijak dan murah untuk memulihkan kilauan itu adalah dengan mengambil kulit oren dan menggunakan bahagian putih untuk menggosok permukaan kayu. Ia mungkin tidak menyelesaikan calar dan pecah kecil, tetapi ia akan menambah baik rupa dan juga membantu dengan keadaan kayu.

Pembuangan sampah mesti menjadi salah satu tempat paling kotor di sekitar rumah anda, dan tidak semua orang membersihkannya sekerap yang sepatutnya. Apa yang boleh anda lakukan ialah tuangkan semangkuk kiub ais dan secawan kulit oren ke dalam pelupusan yang mengalir dan hidupkan air sejuk selama 30-45 saat. Kemudian anda boleh mematikan pelupusan dan mengalirkan air panas selama 15 saat. Anda akan melihat bagaimana bau menjadi lebih menyenangkan dan segar.

Kebanyakan orang memilih keluli tahan karat untuk singki mereka dan bahan ini boleh kelihatan sangat kusam jika tidak dibersihkan dengan betul. Satu cara pintar untuk memulihkan kilauannya ialah dengan menggosoknya dengan bahagian luar kulit oren. Anda boleh menggunakan sisa kulit untuk paip, pemegang pintu, peti sejuk dan juga dapur.

Jika anda adalah salah seorang daripada mereka yang minum daripada cawan kopi atau teh yang sama sepanjang hari, anda mungkin perasan betapa tercemarnya cawan anda. Walaupun anda menggosoknya dengan span, ia tidak menjadi bersih. Itulah sebabnya anda boleh cuba menggosok noda dengan kulit oren yang sedikit masin. Garam akan menjadi pembantu yang hebat dalam menggosok kotoran degil ini.

Microwave memerangkap banyak bau hodoh, yang boleh memainkan peranan besar dalam kualiti makanan anda. Apa yang boleh anda lakukan untuk membersihkannya secara semula jadi ialah mengisi mangkuk dengan air dan beberapa kulit oren. Ketuhar gelombang mikro selama 60 saat pada suhu tinggi dan kemudian buka pintu. Baunya akan menjadi sangat segar, dan anda boleh menggunakan air untuk menggosok gelombang mikro ke seluruh, menggunakan kain bersih.

Buah citrus, termasuk oren, adalah baik untuk kompos buatan sendiri selagi ia digabungkan dengan buah-buahan dan sayur-sayuran lain. Anda juga perlu memerhatikan kompos dan menambah daun dan rumput kering untuk mengimbangi kekeringannya. Pastikan anda memotong kulit oren dalam kepingan yang lebih kecil sebelum membuangnya ke dalam kompos supaya ia boleh mereput lebih cepat. Akhir sekali, suhu kompos anda mestilah sangat panas supaya acuan tidak akan dihasilkan.


Paras Seluar Panjang Yang Ideal, Guru Imej Ini Kongsi Tip Buat Wanita Berkerjaya

Imej dan pantulan imej seseorang akan dilihat berdasarkan penampilan. Penampilan yang baik dan kemas secara automatik dinilai sebagai individu
yang berkarismatik.

Tidak dapat dinafikan, apabila berbicara soal penampilan, ia sangat sinonim dengan pakaian atau fesyen. Pakaian boleh mengubah status sosial seseorang dan
identiti.

Kini semakin ramai individu sedar mengenai kepentingan keterampilan dan imej. Penampilan seseorang individu mampu memberi impak kepada karier dan kehidupan peribadi.

Paras seluar panjang yang boleh dipakai ke tempat kerja atau sesuai untuk suasana profesional perlu mematuhi syarat seperti berikut:

1. Hanya sebahagian daripada bahagian depan kasut yang dipakai dengan seluar tersebut kelihatan. Sebaiknya bahagian depan seluar menutupi kaki apabila berada dalam keadaan berdiri (tidak bergerak).

2. Bahagian hujung sebelah belakang seluar sebaiknya menutupi separuh tumit kasut.

Selain itu, juga perlu perhatikan dan pastikan…

SELUAR TIDAK KETAT

Seluar untuk tujuan profesional tidak boleh ketat sehingga menampakkan bentuk kaki, betuk betis, bentuk paha dan seumpamanya.

Perlu ada ruang yang selesa di antara fabrik seluar dan kulit kaki.

WARNA YANG BETUL

Seluar panjang formal digalakkan berwarna gelap seperti hitam, perang gelap atau kelabu gelap terutama untuk wanita yang berbadan gempal.

Warna neutral seperti perang muda (seperti gambar) digalakkan untuk wanita berangka kecil.


Pallet Make Up Halal Dan Hasil Solekan Seakan Sentuhan Profesional. Kolaborasi Hebat Epie Temerloh Bersama Dato Siti

Kolaborasi SIMPLYSITI bersama Epie Temerloh telah menawarkan satu rangkaian eksklusif iaitu Epie X SITI. Menerusi kerjasama itu, para pelanggan SIMPLYSITI dan juga peminat Epie Temerloh kini boleh memiliki Epie X SITI Pro Set, Epie X SITI Pro Palette dan Epie X SITI Pro Brush Set.

SIMPLYSITI telah diasaskan pada tahun 2010 di bawah aspirasi Dato’ Sri Siti Nurhaliza yang ingin berkongsi tentang ilmu dan rahsia kecantikannya dengan semua golongan wanita tanpa mengira sempadan. Jenama kecantikan tempatan yang memiliki ciri dan tarikan bertaraf antarabangsa, SIMPLYSITI menawarkan produk kecantikan Halal yang berkualiti tinggi setanding dengan jenama antarabangsa yang terkemuka.

Memberi kepercayaan penuh pada pengilang dari Korea yang terkenal dengan lambakan pengeluar bahan kecantikan yang menjadi perhatian dunia.

Dato Siti satu nama yang tersohor penglibatannya dalam industri memberi ruang dan peluang untuk jurusolek menata rias wajahnya. Namun peluang keemasan ini juga menarik perhatian ramai juru solek di luar untuk maju satu peringkat sama seperti Epie Temerloh.

Epie Temerloh telah menjalin kerjasama dengan peneraju produk kecantikan halal di Malaysia, SIMPLYSITI. Beliau juga memiliki lebih dari sembilan tahun pemgalaman dalam menatarias wajah penyanyi nombor satu negara yang juga Presiden SIMPLYSITI, Dato’ Sri Siti Nurhaliza. Epie Temerloh juga antara jurusolek yang telah di beri kepercayaan dalam menatarias wajah beliau. Persahabatan yang telah terjalin hampir sedekad akhirnya telah mencetuskan satu kolaborasi istimewa diantara SIMPLYSITI dan Epie Temerloh.

Penglibatan Epie Temerloh dalam industri solekan Malaysia tidak hanya terbatas sebagai jurusolek, beliau juga pernah menganjurkan dan menjadi juri untuk pertandingan “Next Top MUA” yang pertama di Malaysia dalam usaha mencari bakat-bakat baru yang boleh digilap untuk dijadikan sebagai pelapis jurusolek di tanah air. Beliau turut menerima jemputan selaku ketua juri bagi mengadili pertandingan solekan di seluruh Malaysia.

Kolabrasi Kali kedua ini bersama jurusolek terkenal yang terdahulu bersama Nurul Syukor dengan rangkaian SIMPLYSITI GOLD.

Keakraban Dato Siti dengan Epie tidak bermakna beliau akan menyekat peluang pada juru solek lain untuk bekerjasama untuk menghasilkan produk sendiri. Katanya lagi di dalam pelancaran EPIE X SIMPLYSITI, peluang yang diberi pada Epie adalah ruang dan penyuntik semangat pada juru solek di luar sama ada yang sudah lama di industri mahupun yang baru untuk berusaha untuk capai ke puncak ini.

Rangkaian Epie X SITI ini dilengkapi dengan tiga set eksklusif iaitu Epie X SITI Pro Set, Epie X SITI Pro Palette dan Epie X SITI Pro Brush Set. Setiap pemilihan warna bagi rangkaian tersebut diilhamkan dan di pilih teliti oleh Epie Temerloh sendiri. Menurut beliau, set ini merupakan hadiah buat para peminat beliau dan para pelanggan bagi memudahkan mereka mendapatkan hasil solekan seakan sentuhan professional dan “advanced’. Bahkan, bahan yang digunakan juga adalah premium dan berkualiti tinggi bagi memastikan para pelanggan mendapatkan produk yang terbaik dari beliau.

Di kelilingi dengan pelbagai ragam orang dan mereka yang terlibat dalam industri, Affiyah seolah-olah memahami rutin harian ibunya. Malah Affiyah serba sedikit menunjukkan minat dengan solekan. Walaubagaimanpun Dato Siti tidak akan menyekat minat Affiyah malah memberi jaminan Affiyah akan menwarisi perniagaannya.

Walaubagaimanapun beliau tidak menggalakkan anaknya bersolek sepanjang masa bergantung pada perkembangan masa. Tekan beliau lagi biarlah Affiyah perkembangan anaknya seperti kanak-kanak yang lain selebihnya beliau serahkan kepada Allah s.w.t.

SUMBER PHOTO: IG OFFICIAL SIMPLYSITI


Kekal Tersenyum Walaupun Sakit Bersalin, Elfira Loy Kongsi Momen Melahirkan Anak Kedua

Permulaan setiap manusia adalah pada saat seorang ibu yang melahirkan. Peritnya mereka itu tidak terhingga, bahkan, sukar untuk dibayangkan momen yang mendebarkan itu.

Begitu juga bagi mereka yang masih tertanya-tanya bagaimana keadaan sebenarnya saat mengandung. Soalan ini banyak di tujukan pada Elfira Loy dan ini jawapannya…

Sudah sedia maklum pelakon terkenal tanah air, Elfira Loy, selamat melahirkan anak keduanya pada 20 Mei yang lalu. Ramai yang memberikan sokongan buatnya serta keluarga kerana dikurniakan lagi cahaya mata.

Bukan sahaja pelakon berumur 28 itu berkongsi melalui teks malah dia juga memuatnaik video di laman sosial medianya untuk visual yang jelas. Di dalam video itu, Elfira sudah pun berada dalam bilik bersalin dan siap sedia untuk melahirkan cahaya matanya yang kedua, Nut Aria Mikayla.

“Ramai minta tip untuk push, Alhamdulillah Allah SWT permudahkan untuk El dengan bantuan bidan Puan Sharifah,

“Daripada video ini anda boleh dengar sendiri cara bidan terangkan apa yang perlu dilakukan sebelum meneran,” ujarnya.

Meskipun sudah 6 bulan berlalu, masih ada lagi yang tertanya-tanya bagaimana keadaan ketika bersalin itu kerana ramai bakal ibu yang mengikutinya. Elfira tidak teragak untuk menjawab kerana ia merupakan pengalamannya buat kali kedua.

Pada masa yang sama, Elfira juga menjelaskan segala proses yang perlu dilaluinya ketika bersalin. Dia turut mendedahkan bahawa suntikan epdural juga diberikan untuk mengurangkan rasa sakit.

Elfira juga memaklumkan dia pernah mengambil juga suntikan itu saat melahirkan anak sulungya, Muhammad Rayyan Khalaf. Jadi dia tidak khuatir untuk melakukannya buat kali kedua.

“El ingin kongsi juga untuk kehamilan kedua ini, El ada ambil epidural sebab kita induced the baby…sebab mengikut pengalaman sebelum ini, kontraksi ada tapi bukaan lambat dan El dah tak tahan sakit berhari-hari tapi masih bukaan 2cm,

“Tapi bila bukaan dah hampir 6cm, El dah kurangkan dos epidural sebab kesan dia untuk El kali ini, rasa lebih penat dan macam tidak boleh bernafas,” katanya lagi.

Bukan sahaja detik cemas itu menjadi pehatian orang ramai, malah, reaksi wajah Elfira yang tenang membuatkan ramai yang tertanya tidakkah dia berasa sakit? Elfira jelaskan mengapa dia masih tersenyum oleh kerana mendapat support daripada bidan di hospital.

“Dalam klip ini, anda ada nampak El senyum…senyum sebab bidan dah pesan; ‘kalau muka buruk, salahlah teran tu.’,

“Punyalah takut, rupanya tersenyum saya. Masa itu tak perasan pun senyum, cuma ‘control‘ sahaja,” katanya lagi.

Ulas Elfira, jika mimik muka berubah buruk maksudnya teknik itu salah dilakukannya. Maka, ia sangat memainkan peranan untuk memudahkan urusan bersalin.


Palet Solekan Kotor Berdebu? Jom Lakukan ‘Spring Cleaning’ Sebelum Raya Ini!

Alat solek dan wanita berpisah tiada, itu ungkapan yang tepat untuk menzahirkan bertapa akrabnya alat solek dengan diri seorang wanita. Malah, alat solek kini merupakan satu keperluan terutamanya bagi wanita berkerjaya untuk tampil cantik, menawan dan dalam masa sama menambah keyakinan dalam diri.

Tapi dek kerana selalu sangat menggunakan alat solek, mesti hijabi pernah alami masalah palet solekan menjadi kusam, kotor dan berdebu dengan beberapa warna pada palet yang hampir bercampur. Haa.. Jangan cepat sangat nak buang palet solekan tu sis!

Di sini Hijabista berkongsikan cara mudah untuk membersihkan palet solekan anda agar kelihatan seperti baharu! Barulah senang hijabi nak menatarias wajah pada Hari Raya nanti!

Perkara pertama yang perlu anda tahu ketika membersihkan palet solekan adalah, jangan membersihkanya menggunakan cecair alkohol secara terus. Kerana ia akan merisikokan palet untuk bercampur aduk dan berlakunya penggumpalan pigmen warna.

Tidak salah jika hijabi mahu menggunakan alkohol untuk tujuan membasmi kuman yang mungkin membiak pada palet solekan anda. Tapi cukup sekadar menggunakan hand-sanitizer ataupun tisu basah yang dijual di farmasi kecantikan.

Ini kerana kedua-duanya mempunyai jumlah alkohol yang sedikit dan sudah dicampurkan dengan bahan lainya. Malah, cara menggunakan kedua barangan ini untuk membersihkan palet solekan menjadi lebih mudah.

Caranya mudah, hijabi hanya perlu menyediakan tisu basah tidak kira dari jenama apapun, hand sanitizer dan Loose Powder atau sebarang kotak berpermukaan rata.

Langkah pertama yang perlu anda lakukan adalah, ambil sekeping tisu basah dan titiskan hand sanitizer tadi untuk tujuan menyahkuman yang membiak pada palet solekan anda, sekaligus membersihkan habuk dan debu solekan yang mengotori sekitar palet hingga palet kelihatan kusam.

Langkah kedua, anda perlu membungkus loose powder atau kotak kecil yang telah disediakan dengan tisu basah yang telah disapu hand sanitizer tadi. Pastikan permukaan tisu yang membalut kotak itu tegang dan rata tanpa kedutan.

Setelah itu, layarkan loose powder atau kotak kecil yang telah berbalut tisu basah itu ke atas palet solekan anda. Layarkan beberapa kali pada permukaan palet solekan sehingga benar-benar bersih.

Tujuan penggunakaan kotak kecil yang rata ini adalah untuk memastikan tisu basah itu dapat membersihkan palet solekan anda tanpa menyentuh mahupun menjejaskan pigmen warna solekan yang terdapat di dalamnya.

Justeru, akan mengurangkan risiko pigmen solekan rosak dan bergumpal, tapi dalam masa sama palet solekan anda kembali bersih seperti baharu. Mudah bukan? Selamat mencuba!


10 #OOTD Busana Pengantin SELEBRITI Paling Diingati Tahun 2017, No 1 & 2 Memang ‘CLASSY’

Tersenyum menyambut tahun baru yang pastinya akan memberikan kegembiran berterusan buat kita. Namun ada juga momen tahun lalu yag sukar kita kikis dari ingatan. Antaranya adalah menyaksikan beberapa selebriti yang mendirikan rumah tangga. Dan sebagai ‘public figure’ pastinya penampilan mereka di hari bahagia turut diperhatikan peminat atau netizen. Walau apa jua rekaan yang digayakan, yang pasti menggambarkan cita rasa setiap pasangan.

Jom kita intai penampilan selebriti paling menyerlah dan cukup diingati netizen di hari bahagia mereka. Masih lagi mengekalkan ciri santun sama ada untuk majlis pernikahan atau resepsi.

Admin paling suka stail fesyen digayakan Tunku Tun Aminah dan juga Izara Aishah. So classy, bukan?

Baju kurung tradisional lipat lengan digayakan Tunku Aminah memang sangat menarik perhatian. Lebih istimewanya baju yang dipakai Tunku Tun Aminah itu telah direka oleh beliau sendiri, manakala fabriknya pula direka oleh ibu saudaranya, Tengku Puan Pahang, Tunku Azizah Aminah Maimunah Iskandariah. Lebih menarik busana ini ditenun oleh banduan di Penjara Penor, Kuantan Busananya cukup ringkas namun menyerlahkan kejelitaan Tun Tun Aminah di hari bahagianya.

Walaupun dikecam kerana dikatakan busana nampak besar dan layahnya agak kejung di majlis pernikahannya, tetapi penampilan Izara tetap memukau. Lain daripada yang lain hasil rekaan Datuk Rizalman Ibrahim. Gayanya sangat ‘classy’ dan busana di majlis resepsi juga sangat wow idea duoRizman Ruzaini. Solekan anggun menyerlah kejelitaan Izara.

Menggayakan kurung moden di hari pernikahannya. Memilih rona putih dengan perincian sangat kemas. Juliana Evans memang sangat cantik seperti Barbie Doll dengan solekan nipis yag dikenakan di wajahnya.

Semuanya perfect tetapi solekan Bella pula dikecam netizen kerana menampakkan sisi tua. Namun dress labuh rona putih cukup santun digayakan Bella dan kelihatan sangat menawan. Sama juga ketika majlis resepsi menyarung persalinan tradisional dengan pemilihan rona terang. Satu lagi ketika majlis resepsi di Jakarta Bella bemilih rekaan dres jumpsuit yang lain dari lain.

Sesuai dengan karektor Ummi Nazeera, persalinan yang digayakan olehnya di majlis pernikahan dan perkahwinan juga sangat sweet. Rona pastel serta terang jadi pilihan kedua mempelai. Wajah Ummi juga mendapat sentuhan jurusolek terkenal, Saidatulnisa Aminudiin. Paling suka melihat persalinan kurung moden kain bertingkat digayakan di majlis perkahwinannya.

Kalau orangnya sudah cantik, pakai apa sahaja tetap cantik. Pelakon berdarah pan Asian ini memilih persalinan putih untuk pernikahan. Sedondon dengan suami tersayang. Tanpa solekan tebal, kejelitaan wajah Siti Saleha begitu menonjol dengan persalinan putih dan dia memilih songket pula di majlis resepsi.

Menjadi Ratu Jawa di majlis pernikahan menjadikan Mawar Rashid lain daripada yang lain. Pasangannya juga turut menggayakan penampilan sama. Cuma untuk majlis resepsi, Mawar memilih dress moden dengan sentuhan feather di bahagian skirt. Sememangnya bekas finalis Dewi Remaja ini berjaya mencetus kelainan di majlis perkahwinannya.

Isteri kesayangan Sharnaz Ahmad ini cukup cantik sekali di hari bahaginya. Kakak kepada Neelofa ini bijak memilih dres dengan rekaan sederhana tetapi tetap menyerlahkan kejelitaaanya tika bersanding di sebelah suami tersayang.

Juga menamatkan zaman bujangnya tahun ini bersama penjaga gol pasukan JDT. Mia Ahmad begitu cantik sekali di hari perkahwinanya. Mengadakan beberapa majlis dan menyarung beberapa persalinan rona pastel menjadikan gayanya berbeza untuk setiap majlis. Cukup berpadanan dengan hijab yang dipakai.

10.Sari Yanti

Pelakon kecil molek in sekali lagi berkahwin dengan pelawal Jep Sepahtu. Walaupun majlis diadakan secara tertutup, tetapi Sari Yanti tetap kelihatan comel sekali. Dia dan Jep sedondon dalam persalinan serba putih. Solekan bersesuaian menyerlahkan lagi kejelitaaan wajah Sari Yanti di hari penuh bersejarah buat kali kedua dalam hidupnya.

KREDIT FOTO: INSTAGRAM SELEBRITI


Seronok Hadiri Kelas Agama Anjuran Neelofa, Ika Nabella Kongsi Caranya Berdoa Bagi Dapatkan Zuriat

Mendapat peluang menghadiri kelas agama yang dianjurkan oleh Neelofa dan Ustazah Noni, pelakon manis, Ika Nabella berkongsi ilmu yang telah diperolehnya sepanjang mengikuti kelas tersebut bersama rakan-rakan artis lain iaitu Wany Hasrita, Amira Othman serta Heliza dan Hazwani Helmi.

Menerusi kuliah bertajuk ‘Anak & Harta Adalah Ujian’, Ika telah berkongsi caranya berdoa  agar hajatnya untuk dikurniakan anak dimakbulkan Tuhan.

“Anak & Harta adalah UJIAN”

Allah SWT tengah uji Mommy..

Dulu I pernah share on my igtv my ttc journey.
How I change my doa untuk ada zuriat sendiri,
sebab I rasa doa I sebelum tu tak lut.

& harini Ustazah bagitau “Anak & Harta adalah Ujian”
so lani I dlm ujian Allah, takut tapi mmg bukak mata..

Bila ada anak mai rezeki kot lain pulak, mencurah curah hat kita mintak hat kita tak mintak semua dapat.
Dia tgh dok uji ni.. adakah sejak ada zuriat,
Mommy makin dekat or makin jauh.. seram kan?

Pengajaran yang kita boleh peroleh daripada perkongsian Ika ini adalah kita seharusnya berdoa dengan bersungguh-sungguh kepada Allah dan bergantung harap sepenuhnya pada Dia akan doa itu dimakbulkan. Yakinlah, Tuhan tidak pernah berhenti mendengar doa hamba-hambaNya.


Lepas 4 BULAN Kena KUARANTIN, Siti Kini BEBAS Muncul Di Khalayak. Terserlah SERI Gaya Ibu Mengandung Ini

Nampaknya Dato’ Sri Siti Nurhaliza kini sudah boleh ‘bebas’ untuk muncul di khalayak ramai setelah hampir beberapa bulan kelibatnya jarang terpampang di media. Namun setelah pengumuman yang Siti kini hamil 4 bulan (dua minggu lalu), beliau nampaknya sudah bebas dari ‘persembunyiannya’. Sebaik lepas dari KUARANTIN ini, Siti nampaknya kembali menjalankan tugas sebagai anak seni. Sebelum ini, Siti dilihat menjayakan rakaman lagu kanak-kanak Didi And Friends . Kemudian beliau dan suami Datuk Khalid Mohd Jiwa pula hadir di majlis  SME & Entrepreneurship Business Award yang menghimpunkan usahawan muda di sebuah hotel di ibu kota.

Dan semalam juga menyaksikan Siti dikurniakan Darjah Kebesaran Sultan Ahmad Shah Pahang Yang Amat Di Mulia – Peringkat Pertama Sri Sultan Ahmad Shah Pahang (SSAP) yang membawa gelaran Dato’ Sri. Beliau antara empat selebriti yang menerima darjah kebesaran Pahang sempena memuliakan Ulang Tahun Hari Keputeraan Sultan Pahang di Istana Abu Bakar, Pekan. Sepanjang majlis itu jelas terbayang seri wajah ibu mengandung ini yang cukup terserlah pesona dirinya. Inilah dinamakan tuah ibu HAMIL.

A post shared by Rozi Abdul Razak (@rozisangdewi) on Oct 23, 2017 at 6:13pm PDT

Siti kelihatan cukup aktif walaupun kini berada dalam trimester kedua kehamilannya. Ternyata masih ramai lagi netizen yang mengucapkan tahniah pada Siti atas berita kehamilannya itu. Semoga segala urusan dipermudahkan Siti sekeluarga dan tidak sabar menanti detik kelahiran Siti Jr awal tahun depan.

@julianahatta Seri ibu mengandung@ctdk..

@sambal_bladezr Rezeki anak dpt dato seri lg… Alhamdulillah

@lilyhazali Alhamdullillah..tahniah..berserinye..sayang dato ct?..jaga diri baik2 mkn yg sedap & brkhasiat..senyum sllu & fikir positive…sy happy sgt2 tngk fasa kehidupan yg baru dato ct..love u alway

Dalam satu posting juga Siti turut meluahkan pengalaman mengandung sesuatu yang indah dan mencabar bagi Siti. Beliau turut mengalami alahan kulit, heartburn, tidak selera makan, sakit pinggang, penat sepanjang 5 bulan kehamilannya kini.

Walaupun sedang hamil, Siti nampaknya tetap menjaga penampilan diri dengan menggayakan busana yang sesuai dengan usia kandungannya. Pakaian longgar seperti dress labuh menjadi pilihan Siti untuk membolehkannya senang bergerak tanpa gangguan. Hijab yang disarung juga dililit sempurna dengan pakej solekan menyerlahkan lagi wajah jelita penyanyi kesayangan ramai ini.

A post shared by Siti Nurhaliza Tarudin (@ctdk) on Oct 23, 2017 at 6:17pm PDT

Jom lihat gaya ibu HAMIL ini yang memang terserlah ‘BABY BUMP’ Siti. Tak sabar nak lihat perut Siti membesar dan makin membesar.

A post shared by Siti Nurhaliza Tarudin (@ctdk) on Oct 17, 2017 at 5:35am PDT

A post shared by Nur Shahida Mohd Rashid (@shahidadherbs) on Oct 17, 2017 at 8:48am PDT

A post shared by Siti Nurhaliza Tarudin (@ctdk) on Oct 23, 2017 at 7:12pm PDT

KREDIT FOTO: INSTAGRAM SITI NURHALIZA & ROZI SANG DEWI


Bibir Merekah & Mengelupas Boleh Disebabkan Alahan Pada Makanan Tertentu Selain Kurang Minum Air & Cuaca

Bibir yang cantik, merah dan mekar memang menjadi idaman ramai wanita. Namun masalah yang sering dihadapi ialah bibir kering dan akhirnya merekah dan mengelupas. Apabila hendak makan terasa sangatlah tidak selesa.

Bibir yang pecah-pecah dan merekah adalah salah satu masalah kesihatan yang sering menjengkelkan. Bukan sahaja mengganggu penampilan, bibir kering kadangkala turut terasa pedih apabila mula berdarah.

Kulit pada bahagian bibir lebih mudah merekah dan mengelupas kerana ia tipis. Kulit di bahagian ini juga tidak mempunyai sebarang kelenjar minyak yang dapat memberi kelembapan semula jadi. Jika kita terdedah kepada keadaan ekstrem sama ada cuaca terlalu sejuk, panas atau kering, kulit pada bahagian bibir akan terlebih dahulu merekah atau mengelupas.

Ramai orang menghadapi masalah kekeringan pada bibir, malah mulut, bermula dari kekeringan biasa akhirnya masalah melarat menjadi luka dan kadang kalanya bernanah atau menjadi kuping (scaling).

Bibir yang kering lalu merekah dan menyebabkan luka mengganggu aktiviti seharian yang melibatkan bibir seperti senyuman, makan dan ketika bercakap. Bibir akan menjadi kering apabila terdedah kepada suhu yang keterlaluan.

Tidak kira sama ada ianya ianya suhu tinggi atau suhu yang terlalu rendah. Bibir boleh merekah dan menyebabkan ketidakselesaan. Bila keadaan ini berlaku, menggunakan pelembap bibir akan membantu mengurangkan kekeringan itu.

Kekurangan air dihidrasi yang sederhana juga akan menyebabkan bibir menjadi kering. Ramai yang menyangka dengan meminum air, seseorang itu boleh menyahidrasi. Namun berhati-hatilah dengan apa minuman yang kita minum. Meminum kafein atau alkohol juga sebenarnya menyebabkan dehidrasi tanpa disedari.

Cara terbaik ialah dengan minum air secukupnya iaitu lapan gelas sehari. Namun kita harus minum air jika keadaan lebih panas, atau melakukan aktiviti di luar rumah atau badan seseorang dikirakan obesiti.

Individu yang obesiti memerlukan air melebihi orang yang tidak mengalami masalah obesiti kerana permukaan kulitnya yang lebih besar, menyebabkan lebih banyak air tersejat melalui kulit.

Kekeringan dan rekahan bibir turut dialami oleh orang yang cuba membasahkan bibir mereka dengan air liur sendiri. Mereka menyangka dengan ’menjilat’ bibir sendiri dapat mengekalkan kelembapan bibir. Sebaliknya ianya menyebabkan bibir menjadi lebih  kering.

Masalah keradangan (irritation) juga menyebabkan kekeringan bibir berlaku. Selain dari air liur (saliva), lipstik dan makanan juga boleh menyebabkan perkara yang sama. Tanpa disedari makanan yang dimakan mengandungi bahan yang seseorang alergik terhadapnya, lalu bibirnya secara tiba-tiba menjadi bengkak, kadang kala kering akibat alahan terhadap bahan itu. Ini menjadi isu serius bagi penghidap penyakit eczema.

Kehidupan di bandar kadang kala memerlukan seseorang itu bekerja dengan waktu yang panjang. Secara tidak langsung menyebabkan bibir seseorang itu kering. Ini kerana stres dan kepenatan bekerja menyebabkan daya tahan tubuh (immune system) menjadi rendah. Maka senanglah berlaku jangkitan kuman di sekitar mulut dan bibir.


Pernah Kecewa Bila Doa Tak Dimakbulkan, Wanita Ini Temu Keajaiban Selepas ‘Alter’ Doa. Jadi Lebih Tenang & Ikhlas!

Sebagai seorang Islam, solat lima waktu setiap hari merupakan kewajipan kita pada Allah Taala dan setiap kali selepas solat, pasti kita akan berdoa memohon keampunan serta meminta apa sahaja yang dihajati pada Allah Taala. Namun, tidak semestinya apa yang kita doa akan dimakbulkan segera oleh Allah.

Sekiranya doa tidak dimakbulkan oleh Allah, jangan bersedih. Teruskan berdoa. Seperti pengalaman seorang wanita bernama Liyana Akmal, dia turut kecewa dan stress kerana doanya tidak dimakbulkan Allah. Apatah lagi bila ia berkait rapat dengan zuriat, setiap wanita pastinya mengimpikan kehadiran si comel sebagai penyeri rumah tangga.

Pada awalnya, memang kecewa kerana zuriat yang ditunggu tidak juga muncul. Namun, segala-galanya berubah apabila Liyana diajarkan doa yang luar biasa oleh seorang ustaz hingga menyebabkan dia nekad untuk ‘alter’ doanya. Alhamdulillah, dia kini jadi lebih tenang, redha dan ikhlas.

Ikuti perkongsian Liyana Akmal di Facebooknya tentang ‘alter’ doa ini. Semoga perkongsian ini memberi manfaat untuk kita semua.

Satu ketika dulu saya selalu berdoa “Ya Allah, kurniakanlah kami zuriat, anak yang soleh dan solehah.” Setiap hari. Dan saya manusia biasa, saya kecewa. Saya stress doa tidak dimakbulkan Allah.

Hinggalah satu ketika Allah izinkan saya diajarkan satu doa yang luar biasa oleh seorang ustaz ni.

Kalau selama ni kita hanya minta pada Allah sekadar nikmat sahaja. Kita tak benar-benar ikhlas meminta padaNya supaya diberikan nikmat yang lebih bernilai. Ultimate nikmat iaitu kecintaan dan rahmat Allah pada kita. Hubungan yang luar biasa. Maka ustaz tu ajarkan saya alter doa saya.

Sejak itu, bila saya mula tukar cara doa begini saya lebih bahagia dan redha. Sebab matlamat dan objektif dalam doa itu bukan terfokus pada nikmat semata tapi lebih ikhlas kerana hubungan kita pada Allah yang memberikan nikmat itu.

Jadi kita lebih tenang dan redha ikhlas pada doa yang kita submit pada Allah. Beginilah lebih kurang doanya.

Ya Allah, sekiranya dengan mempunyai zuriat dapat mendekatkan aku dengan diriMu maka makbulkan ya Allah..

Sekiranya dengan mempunyai anak membuatkan Engkau lebih memandangku ya Allah, maka kurniakanlah..

Sekiranya dengan mempunyai anak membuatkan ibadahku lebih bertambah dan solatku lebih khusyuk maka izinkanlah nikmat ini Engkau pinjamkan padaku ya Allah..

Kerana Engkau sahajalah sebaik2 perancang dan Engkaulah Tuhan yang Maha mengetahui atas segala sesuatu yang terbatas bagiku.

Amin.

Strukturnya doanya lebih kurang begini. Jadi mungkin ilmu doa yg saya share ni dapat sama2 kita upgrade cara kita berdoa. Nak doa untuk mohon nikmat apa pun..

Jadi, kalau Allah makbulkan doa kita dan kita diuji dengan nikmat itu kita kena refresh balik doa kita dulu… asbab ujian itulah yang mendekatkan kita padaNya…

Dan kalau doa kita belum termakbul sekalipun, atas asbab itulah Allah reserve kan doa itu untuk menjaga dan memelihara pandangan dan hubungan kita dengan Dia, Allah yang Maha mengetahui. jadi kita kena belajar untuk redha…

Insya Allah, saya hanya menyampaikan sedikit perkongsian seorang guru yang saya kira kita boleh amalkan dan upgrade life kita untuk jadi lebih ikhlas dan redha… insya Allah

Semua doa hanya Allah sahaja yang layak menilainya. Ustaz ni mendidik saya untuk menjaga hati terlebih dahulu. Membetulkan hati dan menjaga ibadah kita ikhlas dengan Allah. Urusan memakbulkan bukan tugas kita. kita sebagai hamba meminta sahaja.


‘Sekarang Saya Dah Bertudung So Boleh Pakai Tudung Yang Awak Bagi Setiap Hari’- Elyana

Pemergian Siti Sarah sememangnya meninggalkan kesan yang mendalam buat kita semua. Meskipun tidak pernah mengenali secara peribadi, namun kisah-kisahnya membuatkan kita semakin jatuh cinta dan sayang kepadanya.

Sama-sama bergelar artis dari zaman remaja, penyanyi terkenal iaitu Elyana berkongsi antara kenangan terakhir mereka bersama apabila arwah telah menghadiahkan banyak tudung buat dirinya.

Beliau juga memuji almarhumah Sarah yang sering bertanya khabar mengenai dirinya dan sentiasa menyokong perniagaan yang dijalankan oleh pelantun lagu Niat tersebut.

Al fatihah (dibaca) untuk Siti Sarah..

Awak meninggal kan memori yang indah sepanjang perkenalan.
Kita sama2 membesar dalam industri..dari remaja,sampai la dah berumahtangga awak masih tak lupa untuk mencari saya untuk bertanya khabar..saya jual kuih,awak beli…sangat supportive .Dah la cute,pandai nyanyi,baik pulak tu!

Hari ni,saya pakai salah satu tudung yang awak bagi.Banyak sangat awak bagi saya tudung. Alhamdulillah,sekarang saya dah bertudung so boleh pakai tudung2 yang awak bagi hari2 😊
I love u Sarah…Semoga awak ditempat kan ditempat yang terbaik disisi Allah SWT.. 🙏🏼

Di ruangan komen, ramai rakan artis serta peminat yang turut sebak apabila mendengarkan nyanyian syahdu Elyana itu. Sama-samalah kita doakan agar almarhumah ditempatkan di kalangan insan yang beriman. Amin.


Detoks Guna Lemon & Air Panas, Wajah Bebas Jerawat & Jeragat, Paling Best Kulit Lembut & Flawless

Jerawat, jeragat serta bintik hitam pada kulit wajah menyebabkan penampilan menjadi kurang menarik. Situasi ini tentunya menjadikan wanita berasa kurang yakin untuk berhadapan dengan orang ramai.

Jeragat terjadi apabila anda terlalu lama atau kerap membiarkan kulit dimamah pancaran sinar matahari. Tanpa mengenakan sebarang krim perlindungan, kesan pancaran ultra ungu akan menyebabkan kulit menjadi lebih teruk dan ia mengambil masa untuk dirawat.

Manakala jerawat pula adalah disebabkan beberapa faktor antaranya tersalah menggunakan produk perawatan wajah, stres, pemakanan dan sebagainya. Selain kos yang semakin bertambah, wajah berjerawat dan berjeragat kurang menyerlah walaupun selepas memakai alat solek.

Maka sebab itulah anda perlu melakukan detoks kulit wajah. Caranya mudah sahaja dan boleh dilakukan sendiri di rumah. Hanya dengan menggunakan dua bahan iaitu lemon dan air panas, hasilnya kulit bersih tanpa jerawat dan jeragat.

Amalkan detoks kulit wajah untuk mematikan dan mengeluarkan kotoran dari liang roma. Sangat sesuai untuk mereka yang ada masalah jerawat tidak kiralah jerawat batu, jerawat pasir atau apa-apa sahaja jenis jerawat, semuanya sesuai. Hasilnya kulit wajah kembali licin.

Hanya perlukan dua bahan sahaja. Air panas dan lemon. Lakukan dua minggu sekali atau bergantung kepada masalah jerawat dan jeragat yang anda alami.

Selepas detoks, ambil kiub ais dan tonyoh pada kulit wajah. Buat seccara perlahan-lahan. Ais berfungsi untuk menutup kembali liang-liang roma yang terbuka semasa proses wap dilakukan.

Hanya perlu konsisten sahaja. Selepas itu boleh tengok hasil kulit anda yang semakin halus, lemmbut dan berseri. Tiada lagi jerawat dan jeragat. Paling penting anda perlulah rajin melakukan amalan ini, barulah ia memberikan hasil seperti yang diinginkan.

HIJABISTA: Rutin penjagaan wajah memerlukan proses eksfoliasi agar sel-sel kulit mati dapat disingkirkan selain merangsang sel-sel baru di bawah kulit. Eksfoliasi juga dipercayai sebagai kunci untuk memperoleh kulit yang lembut, tegang dan awet muda.


Wahai Wanita, Bila Hati Sedang Berduka. Mengadu KepadaNya Agar Dipermudahkan Urusan

Sudah lumrah sebagai manusia yang menjalani kehidupan di dunia, kita tidak dapat lari dari bertemu dengan masalah dan perkara yang membuatkan hati berasa sedih dan gelisah. Setiap satu dugaan sebenarnya mematangkan kita lantas membentuk diri menjadi wanita yang lebih hebat.

Tidak kiralah kesedihan itu disebabkan faktor keluarga, cinta dan kerjaya. Apa yang penting kukuhkan kedudukan anda sebagai seorang yang matang dalam menghadapi situasi. Jangan mudah melatah dan terus bermain emosi, lantas mencurahkan perasaan di media sosial.

Tidak semua perkara perlu diluahkan secara terbuka, kerana kadangkala ia boleh mengundang banyak perkara negatif dari yang positif. Lebih baik jika kita duduk di tikar sejadah dan menangis semahunya memohon pertolongan dan juga keredaan dari Allah SWT.

Ini adalah beberapa rangkaian doa yang boleh anda amalkan untuk memberikan ketenangan kepada diri. Doa ini boleh diamalkan sepanjang masa.

DOA 1
اَللّٰهُمَّ اِنِّىْ اَعُوْذُبِكَ مِنْ جَهْدِالْبَلَاءِ وَدَرْكِ الشَّقَاءِ وَسُوْءِ الْقَضَاءِ و شَمَاتَةِ الْاَعْدَاءِ
(Allahumma inni a’uuzubika min jahdil bala’. Wa darkish shaqa’. Wa suu il qadhaa’. Wa shamaatatil a’daa’.)

Maksudnya: Ya Allah, aku berlindung kepada-Mu dari menemui penderitaan, dari takdir yang buruk & dari keberhasilan musuh
– Sahih Bukhari

DOA 2
يَا حَيُّ يَا قَيُّوْمُ بِرَحْمَتِكَ أَسْتَغِيْث
(Yaa hayyu yaa qayyuumm. Bi rahmatika astaghiiths.)

Maksudnya: Wahai Rabb Yang Maha Hidup, wahai Rabb Yang Berdiri Sendiri tidak memerlukan segala sesuatu, dengan rahmat-Mu aku meminta pertolongan.
– Hadis Riwayat Tirmidzi

DOA 3

(Rabbish rahli sadri. Wayassirli amri. Wahlul uqdatam millisani. Yafqahu qauli)

Maksudnya: Wahai Tuhanku, lapangkanlah bagiku dadaku, dan mudahkanlah bagiku urusanku, dan lancarkanlah lidahku supaya mereka faham ucapanku.
– Surah Taha Ayat 25-28

Semoga perkongsian ini akan memberikan manfaat kepada pada hijabi yang membaca. Befikiran secara positif agar berjaya membentuk aura diri yang menarik. Ingat! Kesedihan dan kegelisahan merupakan sebahagian dari hidup, kita tidak akan dapat lari dari merasainya.

Salurkan rasa itu kepada Allah SWT nescaya Dia MAHA mendengar setiap rintihan hambaNya.


Selamat Bersalin, Anak Kedua Anzalna Dan Elfira Loy Berkongsi Tarikh Lahir Yang Sama

Menyambut kelahiran cahaya mata semestinya menjadi momen yang indah buat kedua ibu dan bapa. Apatah lagi anak tersebut pelengkap kepada kebahagian keluarga yang telah dibina sekian lama.

Pelakon terkenal Elfira Loy dan Anzalna Nasir telah selamat melahirkan anak masing-masing pada tanggal 20 Mei 2022 dan ini menjadikan anak mereka berkongsi tarikh lahir yang sama.

Menariknya, kelahiran ini merupakan yang kedua buat mereka.

Dalam satu hantaran di Instagram, Elfira berkongsi, “I have a lot of great photos but i love this one. SubhanAllah. Ayah is such a superhero, menangis mommy tengok Ayah sambut awak sendiri while mommy pushed you. Alhamdulillah Alhamdulillah Alhamdulillah, what an amazing experience.”

Elfira turut memaklumkan yang dia melahirkan anak perempuannya itu pada jam 6.27 petang. Sebelum ini hasil perkongsian hidupnya bersama suami, Elfira sudah memiliki seorang cahaya mata lelaki bernama Muhamad Rayyan Khalaf yang dilahirkan pada Oktober 2019.

Sementara itu lain pula ceritanya dengan pelakon dan bekas finalis Dewi Remaja 2009/10, Anzalna Nasir. Kunjungannya ke hospital kelmarin bersama suami sepatutnya adalah sesi temu janji terakhir bersama doktor sebelum dijangka melahirkan kelak.

Namun kuasa Allah SWT mengatasi segalanya. Ujar selebriti cantik ini, “Alhamdulillah syukur, Barokah Friday! Our second baby selamat dilahirkan today. It was supposed to be Anzalna’s last checkup. However, Allah works in a mysterious way.”

Anzalna sebelum ini turut berkongsi di ruangan Insta-story, “Kita hanya mampu merancang, Allah yang menentukan segalanya. Minta maaf ekiranya ada buat salah silap. Doakan Anzalna dan baby dipermudahkan segalanya. Amin.”

Seperti Elfira, Anzalna dan suami turut memiliki seorang cahaya mata lelaki. Muhammad Eidress lahir pada 31 Mei 2019.


Berbekalkan RM300, Akhirnya Wajah Gadis Ini Pulih Daripada Breakout Yang Teruk

Masalah jerawat membuatkan si gadis runsing dan tidak yakin untuk berhadapan dengan orang ramai. Apatah lagi jika mengalami masalah breakout yang teruk. Nak keluar rumah pun malu!

Jika anda mengalami breakout yang teruk, bawa bertenang dahulu. Cuba ikut perkongsian seorang gadis di Facebook miliknya di mana dia berkongsi tentang rawatan yang dilakukannya dengan hanya berbekalkan RM300. Kini, alhamdulillah kulit wajahnya semakin pulih. Makin berseri-seri pula admin tengok.

Berikut merupakan perkongsiannya.

Hi semua, disebabkan ramai yang dm wanie lagi tanya macam mana muka wanie boleh okay balik. So entry kalini wanie bagi anda tengok gambar-gambar time muka wanie breakout (sorry untuk gambar yang macam agak blurry, taktau pasaipa). Okay entry kalini jugak wanie akan jawab soalan-soalan femes yang anda selalu tanya, so sila baca. Jangan lepaih ni ada yang dok dm lagi tanya benda yang sama. Rajin rajin sikit baca nah.

1) Kat mana hampa buat treatment?
Saya buat treatment dengan Doktor Meena dekat Klinik Doktor Fauzi, Alor Setar, berdepan dengan UTC Kedah.

2) Apa nama treatment tersebut? Dan berapa kosnya?
Treatment tu kalau anda google nama dia, Chemical Peeling Treatment and kos treatment saya adalah RM150. Tapi bergantung dengan masalah kulit. Tak semua harga sama and dapat rawatan yang sama. Tapi kalau kat KL harga dia lain. Ni harga kat Kedah.

3) Berapa kali awak buat treatment?
Saya buat dua kali sahaja dan saya lakukan sekali sebulan. Jumlah kos untuk muka saya pulih adalah RM 300.

4) Sakit tak masa buat tu?
Mestila sakit sebab Doktor Meena sapukan asid dalam 35% untuk matikan semua jerawat dekat muka. Tapi takpa boleh tahan. Beauty is pain kan.

5) Berapa lama awak ambil masa recover?
Okay, saya ambil masa untuk hilangkan semua jerawat dalam masa dua bulan. Sebab lepas treatment yang kedua, muka saya dah clear dari semua jerawat.

6) Awak pakai apa untuk bagi hilang parut?
Selepas dua bulan, muka saya dah okay dari jerawat. Cuma cara nak hilangkan parut itu saya pakai Cosmoderm Cream 3000 i.u. Mana nak dapat? Guardian ada jual.

7) Berapa lama parut awak hilang?
Parut saya pudar pun dalam masa sebulan dah boleh nampak beza. Tapi make sure hampa semua kena konsisten pakai krim tu siang and malam. Takda masalah.

8) Awak pakai skincare apa time muka awak tengah treatment?
Saya tak pakai apa-apa, saya memang cuci dengan air suam sahaja, sebab time tu trauma lagi nak pakai apa-apa skincare sampai la saya try Cosmoderm.

9) Cosmoderm Cream 3000 i.u tu yang mana satu?
Kalau pergi ke Guardian, packagingnya warna oren. Nak lebih tepat, anda boleh google.


Mekap Artis Bella Kongsi Video Tutorial Solekan ‘Simple’ & Trik Tutup Jerawat

Mekap artis yang cukup popular di laman sosial Bella diakui mempunyai pengikut yang ramai. Dia yang mempunyai pengikut sehingga mencecah 1 juta memang rajin berkongsi tutorial mekap secara live. Semalam Bella telah berkongsi cara untuk mekap simple untuk keluar santai dan juga bagi menutup parut jerawat di muka.

Dengan loghat utara yang cukup pekat, persembahan tutorial Bella memang berjaya menarik netizen yang terhibur dengan keletahnya dalam video berkenaan.

Malah perkongsiannya bukan sekadar cakap kosong kerana turut diselitkan dengan tip dalam solekan.

Menurut Bella jika mahu keluar ke sekadar utuk membeli barangan di pasar raya tidak perlu bermekap tebal tetapi cukup sekadar yang simple untuuk menyerlahkah kecantikan wajah.

Pesan Bella lagi, apa sahaja sebelum memulakan mekap perlu memakai moisturize dan juga primer untuk mengetahui kulit jenis berminyak atau tidak.

Jika orang lain memulakan mekap dengan meletakkan foundation sebelum menyolek bahagian lain, tetapi bagi Bella dia menyolak bahagian mata terlebih dahulu dengan peletakan warna natural sahaja. Dia juga tidak menggunakan bulu mata, sebaliknya menyapu maskara di kedua-dua bulu matanya.

Kemudian barulah Bella memulakan mekap dengan meletakkan foundation dengan menggunakan span yang dibasahkan terlebih dahulu dan di dap sahaja di seluruh wajahnya.

Bella juga turut meletakkan di bahagian jerawat berkenaan dan terus parut berkenaan tidak kelihatan. Menurut Bella foundation perlu bermula dari bahagia rahang sebelum menyapu bahagian lain. Dan kemudian barulah di dap dan blend di bahagian lain.

Bagi yang memakai foundation ini adalah untuk menjadikan kulit jadi  ‘flawless’ cantik dan juga jadi rata. Namun jika memakai foundation jangan lupa untuk memakai bedak tidak kira jenis ‘loose powder’ atau ‘compact powder’. Ini kerana supaya bila pecah peluh tidak akan mencacatkan solekan. Malah menjadikan wajah jadi gebu.

Dia turut berpesan jika mahu memakai foundation jangan dilupakan setiap ruang atau lubang yang tersembunyi. Malah foundation berkenaan juga turut menutup parut jerawat yang tumbuh di tepi hidung Bella.

Sebelum menamatkan kelas tutorialnya, Bella menyudahkan pemerah pipi dan juga sapuan gincu bibir bagi melengkap penampilan

Video tutorial Bella ini telah dilihat 13K tontonan dan mendapat butang like sebanyak 5 ribu lebih.


Miliki Potongan Badan Macam Model, Ini Khasiat Amal Minum Jus Lemon Setiap Hari

Amalan secawan air lemon hangat setiap pagi sebelum mengambil sebarang makanan mampu mengaktifkan sistem pencernaan. Jus lemon adalah minuman rendah kalori dan berupaya mengawal tubuh badan daripada kesan dehidrasi.

Asid sitrik yang ditemui dalam lemon menambah asid secara semula jadi dan membantu memecahkan makanan. Sambil menghirup minuman lemon panas secara tidak langsung bertindak sebagai pelembut dalam sistem pencernaan.

Perahan lemon yang dicampurkan dengan gula perang atau madu ke dalam air suam dapat memberikan banyak manfaat kepada badan anda dalam banyak cara, termasuk membantu untuk menurunkan berat badan, meningkatkan penghadaman dan membekalkan vitamin C.

TINGKATKAN PENYERAPAN NUTRIEN

Perahkan jus lemon sebanyak satu sudu besar, tambahkan setengah sudu gula perang atau madu dan dibancuh dalam segelas air suam. Sebagai pilihan boleh menambah secubit serbuk kayu manis atau secubit halia.

Ini akan meningkatkan keupayaan tubuh untuk menyerap nutrien. Penyerapan nutrien yang lemah boleh menyebabkan kita berasa lapar, walaupun sebenarnya kita baru saja makan.

KAYA KANDUNGAN VITAMIN C

Air lemon dapat membersihkan sistem penghadaman, membaiki fungsi buah pinggang dan organ hati daripada bahan buangan dan toksin. Kedua-dua kombinasi lemon dan air dapat mengurangkan kandungan lemak yang baru di makan. Oleh itu sangat baik setelah selesai memakan makanan yang banyak lemak.

Jus lemon menyediakan jumlah Vitamin C yang tinggi. Satu biji limau memberikan 30.7 mg vitamin C, berbanding dengan jumlah harian yang disyorkan ialah 75 mg bagi wanita dan 90 mg untuk lelaki oleh USDA.

Mereka yang mengambil lebih banyak vitamin C mempunyai sistem pencernaan yang lebih cekap kerana ia meningkatkan keasidan dalam sistem pencernaan. Vitamin C dalam jus lemon juga meningkatkan sistem tahan, membantu mencegah penyakit jantung koronari, dan mengurangkan risiko anda untuk strok, dan gout.

Ia juga adalah antioksidan yang boleh membantu mengurangkan risiko mendapat penyakit kanser.


Jangan Keluar Rumah Tak Pakai Sunblock! Wanita Ini Kongsi Sunblock Yang Best Di Drugstore

Banyak rakyat Malaysia yang masih kurang kesedaran mengenai betapa pentingnya penggunaan sunblock pada kulit kita. Eh, tak bolehlah macam tu. Kata nak kulit cantik!

Sunblock ni salah satu skincare WAJIB untuk dipakai.

Nampak tak tulisan wajib tu semua huruf besar? Jangan cuba-cuba keluar rumah tanpa sunblock! You pakai skincare harga RM700 satu set tapi takda sunblock pun tak guna tau ?

Zaty akan share beberapa jenis sunblock yang ada kat drugstore.

Don’t forget to share & tag your BFF!

Botol biru – lebih kepada moisturizing & hydrating.

Botol pink – sensitive skin.

Texture ringan! Pakai je terus meresap dalam muka. Tak berminyak tak melekit.

Korang kena beli ni, sebab sunblock kan kena reaplly setiap 4 jam sekali. So reapply je pakai ni.

Zaty beli ni color pink tu.

SUNBLOCK NI UTK ALL SKIN TYPE from NORMAL – OILY – COMBINATION – DRY.

Ni adik beradik kat atas. Tapi ni jenis cream.

Botol biru, moisturizing.

Botol putih, brightening.

Dua dua boleh guna for all skin type.

Korang kaki peluh kan? I would suggest this one. Tapi kalau jenis peluh lencun mcm baru lepas ladi marathon tu tak pasti la ok ke tak.

Lepas pakai terus meresap & dia akan bagi kesan matte kat muka. Kulit berminyak worry no more sbb sunblock ni tak liplap kan muka kau mcm disko.

Combination & oily skin pakai ni

Ni sesuai untuk normal & combination skin.

Kalau kulit jenis berminyak cepat peluh i tak suggest this one la.

Kang ko boleh buat sunblock goreng tepung kang.

Yang ni paling murah yang wujud kat drugstore.

Boleh guna kat muka & badan.

For all skin type.

Lighweight! Ringan gila. Sesuai untuk orang yang tak suka pakai sunblock melekit – lekit. Salah satu sunblock yang membekalkan hydration kat kulit muka.

Sesuai untuk Normal – Dry Skin

Ni pun sama mcm kat atas. Tapi yang ni untuk oily & combination skin.

Texture dia sangat ringan. I dah cuba try test tadi!


Diadun Dengan Bahan Botani, Anda Pastinya Akan Tampil Jelita Dengan Produk Kecantikan OLEHENRIKSEN

OLEHENRIKSEN, jenama penjagaan kulit Denmark yang terkenal di peringkat antarabangsa kini membawa #OleGlow ke Asia Tenggara!

Menggunakan campuran ramuan botani yang dihasilkan secara semula jadi, OLEHENRIKSEN mencipta produk yang berkesan dengan tekstur unik dan juga aroma yang harum untuk pengalaman sensori yang mengasyikkan sekaligus merawat kulit anda.

Semua produk OLEHENRIKSEN mempunyai kemasan tinggi, berwarna-warni dan moden, diilhamkan oleh warisan Skandinavia Ole.

The Truth Collection– Mencerahkan kulit pada setiap langkah rutin anda dengan vitamin C kegemaran ramai seperti Banana Bright ™ Eye Crème, C-Rush ™ Brightening Gel Crème, dan Serum Vitamin C Banana Bright ™

The Transform Collection – Lupakan hari-hari sukar dengan melakukan pengelupasan harian menggunakan Glow2OH ™ Dark Spot Toner dan Lemonade Smoothing Scrub ™. Kaburkan garisan keliling mata anda dengan Wrinkle Blur ™ Bakuchiol Eye Gel Crème (retinol berasaskan tumbuhan alternatif)

Transform Plus Collection – Lawan semua tanda penuaan yang kelihatan di wajah dengan inovatif alternatif kepada bahan tradisional  seperti PHA di Phat Glow Facial ™ (alternatif kepada AHA)

The Balance Collection – Mengurangkan minyak dan memperbaiki liang pori tanpa merosakkan kulit dengan menggunakan rangkaian produk Find Your Balance™ Oil Control Cleanser dan Balancing Force™ Oil Control Toner.


Sejak Dulu Makan JAMU & Kurang Bersolek, Cara CANTIK Wajah Bak ‘Baby Face’ PUTERI SARAH

Raut muka ‘baby face‘nya mampu mencairkan siapa yang memandang . Gaya penampilan bahkan menjadi ikutan. Berbicara soal kecantikan, pemilik mata bulat dan juga isteri kesayangan kepada pengarah tersohor Syamsul Yusof berkongsi kisah kecantikan yang diamalkan sedari dulu. Sudah namanya wanita, Puteri Sarah tidak lari dari regim kecantikan alami. Ayuh, intip petua dan rahsia beliau  cantik selalu walaupun sudah bergelar ibu kepada seorang cahaya mata!

Alhamdulillah, Sarah tidak mengalami sebarang masalah kulit. Rutin seharian Sarah hanyalah mencuci muka menggunakan pembersih muka dan aplikasikan pelembap sebelum memakai sebarang solekan.

Sarah mengamalkan minum banyak air masak dan kurangkan bersolek.

Setiap hari Sarah amalkan makan jamu. Sudah 14 tahun Sarah memang rutin pengambilan jamu.

Bila muka cantik dan bersih tanpa solekan!

‘Sunblock’ Bobbi Brown dan ‘Benetint’dari Benefit.

Kecantikan luaran bermula daripada dalaman. Kalau dalaman kita bersih, secara tidak langsung luaran juga cantik. Jangan selalu bergantung pada solekan. Kulit muka kita juga perlu bernafas.

Sudah semestinya skrub muka St.Ives yang boleh didapati di farmasi. Itu yang Sarah amalkan setiap hari tetapi pastikan skrub muka yang ‘mild’.

Skin Care 5.5 yang neutral ayah belikan ketika di bangku sekolah menengah kerana muka Sarah cuma berminyak akibat panas dan berpeluh


Susah Buang Air Besar? Makan Serat Dan Minum Air Antara Solusinya

Adakah anda tergolong dalam kalangan orang yang sangat susah untuk membuang air besar? Yaa tau tidak? Tiada jumlah kekerapan yang dianggap normal untuk membuang air besar, semuanya bergantung kepada individu tersebut.

Namun jika anda sudah hampir seminggu tidak membuang air besar dan mula mengalami sembelit, anda disarankan untuk bertemu dengan doktor. Dikhuatiri ada sesuatu yang tidak kena dengan bahagian penghadaman anda.

Ada beberapa cara secara alami yang boleh anda diamalkan untuk membantu melancarkan proses pembuangan air besar agar kesihatan diri lebih terjamin.

Serat sangat penting dalam melancarkan pergerakan makanan di dalam usus anda. Antara makanan tinggi serat seperti kekacang, oats, sayur-sayuran dan bijirin.

Pastikan anda minum sekurang-kurangnya 8 gelas atau 1.5 ke 2-liter air sehari agar diri sentiasa terhidrat. Kelembapan membantu najis menjadi lembut dan memudahkan proses membuang air besar.

Ini bukannya bermaksud anda perlu bersenam setiap hari. Mungkin luangkan masa 3 kali seminggu untuk melakukan aktiviti fizikal. Aktiviti sebegini mampu membantu melancarkan pergerakan di dalam usus. Pilih cara bersenam kegemaran anda, baik berjalan laju, jogging ataupun berbasikal.

Jika anda rasa sakit perut untuk membuang air besar, jangan ditahan! Segera selesaikan ‘bisnes’ tersebut agar dapat membantu melancarkan pola pembuangan air besar. Jika anda selalu menahan untuk membuang air besar, dikhuatiri sikap tersebut akan membawa kepada masalah sembelit.

Terdapat pelbagai produk untuk membantu proses pembuangan air besar di pasaran. Langkah ini boleh diambil sekiranya anda seorang yang bermasalah membuang air besar. Namun dapatkan nasihat ahli farmasi atau doktor terlebih dahulu. Pastikan anda membeli produk julap di farmasi yang disahkan dan diluluskan oleh badan kesihatan agar tidak mendatangkan mudarat di kemudian hari.

Ingat ya, jika anda miliki masalah ini jangan diamkan sahaja kerana boleh mendatangkan kesan yang tidak baik kepada tubuh. Amalkan gaya hidup sihat dengan pemakanan yang seimbang. Lebihkan serat kerana bahan ini merupakan kurniaan semula jadi dalam membantu proses pembuangan air besar.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Serlahkan Sisi Kreatif, Hiasi Ruang Yang Sesuai Dengan Citarasa Anda. Pokok Terapi Kecantikan!

Menggayakan rumah atau ruang kerja anda dengan tumbuh-tumbuhan ialah cara terbaik untuk menikmati cinta alam semula jadi anda, mencantikkan tempat itu, malah kualiti terapeutik itu boleh meningkatkan kesihatan mental anda.

Ruang yang penuh dengan kehijauan adalah salah satu cara terapi diri kecantikan dalaman dan lari dari kekusutan harian. Jika anda berminat untuk mula menambahkan tumbuhan ke rumah anda tetapi memerlukan ‘plantspiration’, ini cara yang betul. Berikut ialah 13 cara anda boleh menghiasi ruang dalaman anda dengan tumbuh-tumbuhan:

Terdapat beratus-ratus tumbuhan untuk dipilih dan anda perlu mula memikirkan tumbuhan yang anda inginkan dan ke mana ia akan pergi. Dengan mempertimbangkan palet warna bilik yang anda cari untuk menghiasi dan memadankan tumbuhan berdasarkan skema warna, anda mungkin lebih berpuas hati dengan hasilnya, kerana konsistensinya akan lebih menarik dari segi estetika.

Adakah anda ingin melihat pemandangan tropika sepenuhnya dan mencari banyak tumbuhan hijau yang subur untuk memenuhi bilik? Atau adakah anda hanya ingin menambah sentuhan hijau pada bilik yang sudah dihias dengan baik? Jawapan anda kepada soalan ini akan membantu anda mencari tumbuhan yang sesuai dengan warna dan perabot bilik.

Untuk kesan visual, menggantung tumbuhan adalah cara yang perlu dilakukan. Terdapat banyak penanam dan pasu gantung untuk dipilih, daripada pasu seramik moden yang mempunyai tali kulit kepada pasu gantung macrame bohemian. Gabungkan dengan tumbuhan yang suka menjejak ke bawah dan menjuntai longgar untuk kesan maksimum, seperti tumbuhan berair Pothos, English Ivy atau Burro’s Tail.

Mempunyai ruang yang kecil atau lebih suka gaya yang tidak rumit dan diperkemas? Merangkul minimalisme dalam penggayaan tumbuhan anda mungkin caranya. Ia semudah memilih pasu yang bersih atau menarik dan menambah potongan atau daun tumbuhan yang ringkas. Pemangkasan hiasan kembali akan membolehkan tumbuhan mengambil bahagian tengah dan melengkapkan ruang itu sendiri. Fikirkan daun monstera yang menarik dalam pasu asas, atau bahkan potongan dari tumbuhan Pothos anda dalam balang kaca.

Ingin mencipta syurga tumbuhan atau hutan bandar di dalam bilik di rumah atau pejabat anda? Pilih pelbagai tumbuhan, dengan bentuk daun yang menarik dan tabiat seperti pokok anggur. Main-main dengan ketinggian, warna, pasu dan pasu sehingga anda mendapat gabungan tumbuhan yang menarik minat gaya anda. Matlamat di sini adalah untuk mencipta hutan dalaman berbanding hutan sebenar kerana anda masih perlu tinggal bersama ia dan menjaganya.

Memastikan tumbuhan boleh diakses dan mudah dicapai supaya anda boleh menyiram dan memerhati dengan mudah akan membantu dalam mengekalkan kesihatan tumbuhan. Jangan pergi ke laluan maksimum tumbuhan jika anda tidak mempunyai masa untuk memelihara tumbuhan anda kerana ia akan mati dan anda akan membuang masa dan wang.

Jika anda ingin mencipta ruang yang menarik yang akan menarik perhatian pengunjung dan mencipta hiasan tengah yang menarik di dalam bilik atau ruang, cuba gabungkan periuk moden yang direka dengan cantik dengan bekas yang menarik, seperti balang kaca, alkohol lama atau botol minyak wangi, dan juga pasu vintaj dari kedai barangan. Jika anda tidak pasti cara menghimpunkannya, cuba susun periuk dengan meletakkan periuk yang lebih besar di belakang dan yang lebih kecil di hadapan. Sebagai alternatif, anda boleh mengumpulkan warna pelengkap bersama-sama. Dengan mencuba pelbagai konfigurasi, anda akan mendapati susunan paparan yang sesuai dengan mata anda.

Menambah dirian tumbuhan atau beberapa akan membolehkan anda melaraskan ketinggian tumbuhan rumah anda, mewujudkan kedalaman dan titik fokus visual. Menggabungkan pelbagai jenis tumbuhan, bentuk dan tekstur daun akan membantu anda memanfaatkan mana-mana dirian tumbuhan sepenuhnya.

‘Rak tumbuhan’ ialah hashteg popular di Instagram dan singkatan untuk tumbuhan di rak. Jika anda mempunyai rak buku, rak dinding, mantel, langkan atau mana-mana permukaan rata lain, gunakan ruang itu untuk menempatkan tumbuhan anda. Rak tumbuhan adalah paparan yang menarik perhatian, terutamanya jika anda telah memasukkan idea lain dalam senarai ini (seperti menggunakan pasu dan bekas yang menarik) untuk membina ruang yang mempunyai beberapa faktor wow yang serius.

Mempunyai sudut kosong atau ruang lantai di rumah atau pejabat anda yang boleh menggunakan sedikit peningkatan? Dapatkan loji ciri untuk mengisinya. Ia berfungsi hampir sepanjang masa dan menambah kehidupan pada ruang yang agak hambar. Tumbuhan seperti Fiddle Leaf Ficus, Kentia palm, Rubber fig dan Monstera deliciosa berfungsi dengan baik apabila ia tumbuh tinggi dan menambat ruang kosong dengan indah.

Menghias ruang kecil seperti pejabat rumah, balkoni atau meja kerja? Terarium ialah cara yang cantik untuk memaparkan koleksi tumbuhan. Terrarium pada asasnya ialah persekitaran tumbuhan tertutup yang meniru ekosistem yang lebih luas. Ia memerlukan sedikit perhatian kerana respirasi tanah dan tumbuhan ditangkap pada dinding kaca dan kitaran air kembali ke dalam bekas. Apabila terarium seimbang dengan sempurna, ekosistem tumbuhan kecil ini boleh bertahan selama beberapa dekad. Buat sendiri atau beli yang siap dari tapak semaian. Beberapa tumbuhan terarium yang popular termasuk Kaktus Bunga Starfish, Golden Clubmoss dan Tumbuhan Udara.

Walaupun kesederhanaan hijau dan rona seragam digunakan dalam penggayaan tumbuhan kerana ia mewujudkan suasana kegembiraan yang menenangkan, persekitaran semula jadi juga mengagumkan dengan menawarkan banyak warna terang. Membawa elemen luar ini ke dalam rumah atau ruang kerja anda mencipta suasana yang bertenaga dan ceria; jadi jika anda terjaga di sisi katil yang salah, tumbuh-tumbuhan berwarna-warni yang berani hanya boleh menyerlahkan perangai anda yang lebih cerah. Beberapa tumbuhan rumah berwarna cerah untuk dipertimbangkan ialah Tumbuhan Polka Dot Merah Jambu (Hypoestes Phyllostachya), Tradescantia tricolour, Tumbuhan Saraf dan orkid.

Daripada memilih daripada jenis tumbuhan yang berbeza untuk menghiasi rumah anda, memfokuskan pada satu sahaja mewujudkan titik perbualan dan konsistensi tema yang menarik. Beberapa kumpulan tumbuhan yang popular termasuk succulents, orkid dan kaktus.

Menganyam dalam objek seni seperti arca, gambar, lukisan, artifak dan kenang-kenangan dengan tumbuhan anda boleh mencipta pemandangan eklektik yang akan menarik perhatian mana-mana pelawat.

Apabila bercakap tentang penggayaan tumbuhan, kadangkala anda perlu membuang buku peraturan dan memanfaatkan kreativiti dalaman anda. Tidak ada betul dan salah apabila bercakap tentang ekspresi kreatif dan perkara yang dilakukan oleh seseorang dengan ruang di rumah atau pejabat akan berbeza dengan cara orang lain menggunakan ruang ini.

Inilah keindahan individualisme. Menghias dan menggayakan dengan tumbuh-tumbuhan adalah proses yang berkembang, tidak ditetapkan dalam konkrit, dan perkara yang akan memuaskan hati anda satu bulan mungkin berbeza pada bulan berikutnya. Pastikan ia segar dan semak semula hiasan tumbuhan anda supaya ia terus memberi inspirasi dan menarik minat anda. Jika ragu-ragu, buang buku peraturan dan mulakan dari awal dari hati anda. Mencipta dari hati dan membuang buku peraturan akan membantu anda melancarkan sisi kreatif anda dan menghiasi ruang yang sesuai dengan citarasa peribadi anda.

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Ditawar ‘Bayaran Lumayan’ Jika Sanggup Buka Tudung – Ini Pendedahan Oki Setiana Dewi!

Sebut sahaja filem Ketika Cinta Bertasbih, pasti kenal dengan pelakon watak utama, Anna Althafunnisa’ yang dibawa oleh pendakwah terkenal Indonesia, Dr Oki Setiana Dewi.

Baru-baru ini, Neelofa sempat menemubual Oki ketika beliau hadir sebagai tetamu jemputan bagi episod ketujuh program ‘Next To Neelofa 2’ dan Oki telah berkongsikan detik sukar yang pernah dialaminya sewaktu baru bergelar pelakon.

Oki secara eksklusif telah berkongsikan momen di mana dirinya pernah menerima tawaran bayaran yang lumayan sekiranya dia sanggup membuka tudungnya bagi beberapa babak lakonan. Namun, Oki dengan tegas telah menolak tawaran tersebut.

“Saya kata tak boleh sebab saya pakai tudung. Dia kata tak apa lepas sekejap, selepas tu pakai balik.

“Dia tanya yakin ke tak nak terima tawaran ini dalam nada marah. Wang tawaran masa tu sangat banyak. Tapi saya tetap pertahankan hijab saya.

“Dia kata lagi kepada saya, kamu berhijab tak akan pernah jadi siapa-siapa,” ujar Oki.

Tambah Oki lagi, dia menangis begitu teruk ketika detik itu, kerana dia amat memerlukan wang untuk membiayai perubatan ibunya, dan mahukan ibunya mendapat rawatan terbaik dengan menggunakan wang itu.

Bagaimanapun, dia yakin dan percaya bahawa jika dia berkeras mahu memakai tudung maka Allah akan membantunya.

“Tapi saya minta kepada Allah dan percaya kepada Allah. Saya tetap nak pertahankan hijab saya.

“Meskipun wang yang ditawarkan sangat lumayan, saya masih berpegang pada pendirian di mana dia harus memakai hijab tanpa membukanya,” jelasnya.

Alhamdulillah, setiap ujian yang Allah beri pada seseorang pasti ada ganjaran yang sedia menanti, Hijabista doakan agar Oki Setiana Dewi kekal istiqamah dalam perjuanganya untuk sentiasa memberi contoh yang baik sebagai seorang muslimah sejati.


5 Hijabi Cantik Dari Thailand Ini Macam Kembar, Dapat Pujian Netizen Malaysia, Indonesia

Tidak dinafikan wanita Thailand memang beruntung kerana dikurniakan wajah yang cantik, halus dan mulus. Malah kaum wanita di sana juga memang amat menitikberatkan soal penjagaan wajah mereka dengan menggunakan bahan alami selain berurut.

Kejelitaan wajah wanita di sana memang dicemburui negara jiran. Bukan sahaja yang tidak berhijab, tetapi juga wanita yang memakai hijab. Walaupun Islam dianggap minoriti, tetapi kecantikan gadis berhijab di sana memang sukar untuk kita sangkal.

Admin tertarik melihat kecantikan lima adik-beradik yang berhijab dan ia menarik perhatian netizen. Kelima-limanya cukup santun menggayakan hijab yang dililit ringkas dan bersahaja.

Tanpa solekan tebal wajah lima bersaudara ini pastinya menarik perhatian terutama kaum lelaki yang gemar melayari instagram.

Mereka ini seperti berketurunan Arab dan hubungan mereka adik-beradik cukup rapat. Ini dapat kita buktikan melalui perkongsian foto yang sering dimuat naik di laman sosial instagram. Kecantikan mereka bukan sahaja jadi bualan di Malaysia, juga di tanah seberang Indonesia.

Malah ada yang beranggapan mereka ini umpama ‘malaikat’ dek kerana kecantikan dan keindahan yang dianugerahkan oleh Allah. Memang teruja melihat kelima-limanya bergambar dalam pose hijab yang tersendiri. Penampilan memang cukup menawan.

Selain itu, mereka juga memiliki banyak persamaan dalam hal berpakaian, hobi dan bahkan nama akaun instagram mereka juga diakhiri dengan nama cermin yang serupa; @sairamirror @nasreenmirror, @reenamirror, @ruksanamirror dan @cattaleeyamirror.

Masing mempunyai follower yang tersendiri dan setiap kali posting pastinya mendapat pujian netizen. Kelima-lima bersaudara ini cukup gemar berselfie sama ada berlima atau sekadar berdua atau seorang diri. Lagaknya seperti kembar sama tapi tak serupa. Malah netizen juga turut memuji kecantikan lima beradik ini.

@syannanda49 You all are very pretty, can you tell me the order from the oldest to the youngest?

@tria_ning_sih Cantik semua…. Pakai hijab semua…… Keren

@jackfrrost So beautiful you are

@aleenasoraya12 All are beautiful

Admin paling suka hijab yang digayakan hijabi dari Thailand ini. Hanya menggayakan selendang panjang dengan color terang dan gaya lilitan yang cukup ringkas. Dek kerana populariti mereka juga turut diambil peluang untuk menjual pakaian jilbab atas nama Saira Hijab.


Sembang Bersulam Carutan, Barangkali Sudah Menjadi Kebiasaan Di Rumah – Zulin Aziz

Jika lihat di laman media sosial hari ini, ia diibaratkan seperti sebuah ruang untuk menyuarakan pendapat serta sebuah platform untuk berkongsi cerita dan momen.

Namun, pengguna laman sosial hari ini, terutamanya mereka yang sering membuat sesi ‘live’ di laman Instagram atau TikTok contohnya, kadang-kala hilang batasan sehingga ada yang mengeluarkan kata-kata kesat yang mungkin memberi impak negatif kepada yang menonton.

Berbicara isu Sembang Bersulam Carutan, The Hijabista Show menemu bual pelakon juga pengacara popular, Zulin Aziz untuk berkongsi perspektif tentang trend hari ini yang menjadikan carutan sebagai perkara biasa dalam kehidupan harian.

Mengulas lanjut isu tersebut, Zulin menegaskan bahawa personaliti diri seseorang itu dapat dilihat dari percakapan serta apa yang dilontarkan dari mulutnya. Jika jahat kata-katanya, maka jahat jualah dirinya.

Tidak kira siapapun kita, percakapan itu menunjukkan siapa diri kita yang sebenar. Pakaian tidak melambangkan diri kita. Manusia ini kadang-kala apabila sudah bercakap, dia jadi terlupa tentang batasan. Akhirnya, menonjolkan diri mereka yang sebenar.

Tambah Zulin, apabila seseorang itu suka mencarut, barangkali sudah terbiasa bila di rumah dan menjadi rutin harian mereka untuk mengeluarkan kata-kata yang tidak baik. Jadi, apabila di luar rumah, dan tidak mampu mengawal diri, maka ia terus menonjolkan diri mereka yang sebenar.

Mengenai platform media sosial pula, menurut Zulin, netizen mempunyai hak untuk memilih apa yang ingin dilihat juga yang ingin dibaca. Namun, tambahnya lagi, masyarakat hari ini lebih suka memilih yang negatif untuk dijadikan sebagai bahan bualan mereka sehingga kadang-kala menimbukan fitnah.

Sebenarnya, untuk kita kawal mereka yang bergelar ‘infleuncer’ ini untuk tidak mengeluarkan kata-kata negatif amat susah. Namun, netizen harus bijak untuk memilih apa yang ingin dilihat, dibaca dan ditonton di media sosial. Anda boleh pilih siapa yang ingin anda ikuti. Kalau negatif tu, janganlah ikut.

Zulin menasihati agar menjaga diri dan pertuturan yang dilontarkan kala menggunakan media sosial. Tambahan pula, kali ini apa yang kita tunjukkan dan tayangkan boleh direkodkan. Jadi, jagalah diri selalu.


Buttonscarves & Ria Miranda Dedahkan Tip Berjaya Membina Jenama Hijab Di Tengah Kehadiran Jenama Baharu.

Hijab dan pakaian muslimah kini lebih mudah didapati, bukan sahaja di tapak membeli-belah malah di pusat membeli-belah terkenal. Dan jenama fesyen semakin menjadi perhatian para pencinta fesyen di Indonesia terutamanya golongan berhijab.

Walaupun pasaran fesyen sederhana di Indonesia adalah yang terbesar, percambahan jenama tudung menjadikan persaingan antara mereka semakin sengit. Bagaimanakah reaksi pengasas terhadapnya?

Pastinya ada resepi tersendiri untuk terus bertahan di dalam industri ini dengan bersaing sesama sendiri. Pengasas jenama tudung terkenal muncul di majlis Indonesia Brand Founders Summit 2022 di Tribrata, Dharmawangsa, Jakarta Selatan, yang lalu. Mereka mendedahkan resipi kejayaan, termasuk ketika menghadapi pandemik kekal dan masih relevan di tengah-tengah kehadiran jenama baharu. Salah satu perkara yang dilakukan oleh Pengasas Zytadelia, Ria Miranda, dan Buttonscarves ialah sentiasa menyesuaikan diri dengan keadaan.

“Semasa pandemik 2020, masalah kami adalah bagaimana untuk mengekalkan aliran tunai dan bagaimana pelanggan kekal setia ingin terus membeli-belah. Oleh itu, kami mengeluarkan produk yang ‘reject’ dengan tawaran harga rendah jadi teruskan membeli-belah. Kami juga menyesuaikan diri dengan mengeluarkan topeng muka fesyen dan tudung antibakteria,” kata Zyta Delia selaku Pengasas Zytadelia.

Mampu menyesuaikan diri sambil mengekalkan DNA jenama juga merupakan kunci kejayaan jenama Ria Miranda. Rosadi selaku pengasas berkata, dia mengalami pelbagai perubahan dalam industri fesyen kerana cuba kekal relevan. Salah satu cara ialah dengan mengemukakan visual supaya pelanggan lebih berminat untuk membeli.

“Salah satu perubahan ialah sekarang orang lebih menitikberatkan visual. Bagaimana produk itu dilihat menimbulkan keinginan untuk membeli. Jadi bagaimana kita menyediakan bajet untuk visual yang cantik supaya orang ramai mahu membeli. Media sosial kami semakin meningkat semasa pandemik, jadi juga salah satu peranan penting untuk menarik perhatian mereka”

“Jadi kami mencari pasaran kerana sentiasa ada orang yang mengutamakan fesyen. Fesyen bagaikan air yang mengalir, yang memaksa kami menolak setiap hari dengan cara baharu,” katanya.

Perkara ini turut disokong oleh Pengasas Buttonscarves, Linda Anggreaningsih. Jenama yang menjual fesyen dan alat solek itu mengakui sentiasa cuba menggunakan cara baharu untuk menarik pasaran. Oleh itu, Linda menasihatkan supaya tidak terlalu jauh.

“Nama buttonscarves meningkat naik dalam era jenama luar talian yang masuk dalam talian tetapi kami melakukan sebaliknya. Orang bertanya mengapa kami membuka kedai luar talian. Saya fikir jika kita ingin membuat sesuatu yang besar, kita tidak sepatutnya mengikut arus. Jika kita menggunakan resipi yang sama, kita masuk ke arus yang bertentang.” Untuk itu kita perlu menambah sesuatu yang berbeza,” katanya.

Bukan sahaja jenama hijab di negara ini yang mempunyai kesukaran untuk bertahan dan kekal relevan, begitu jua nasib jenama-jenama hijab di negara seberang. Semoga kejayaan mereka menjadi pemankin hijabi untuk kekal menyokong dengan jenama yang dipercayai ramai.


Pengodam Kecantikan Ini, Buktikan Hanya Dengan Bronzer + Concealer Solekan Jadi Sempurna

TikTok ialah aplikasi yang memusatkan pengodam kecantikan yang tidak masuk akal. Anda akan ralit melihat percubaan demi percubaan yang mengoda untuk mencuba setiap trik kecantikan.

Walau bagaimanapun, sekali-sekala, satu video menarik minat segelintir TikTokers dan sebelum anda sedar, ia adalah sensasi. Ia berlaku dengan ‘hack’ kecantikan menonjolkan rahang baru-baru ini yang diilhamkan oleh Bella Hadid dan dengan kemunculan concealer putih untuk menyembunyikan lingkaran hitam. Helah kecantikan yang sedang popular dan ia mungkin hanya mengubah cara solekan anda.

TikToker @glamzilla ialah salah seorang pencipta kandungan kecantikan pertama yang mempopularkan penggodaman yang menyeronokkan ini, dengan mengatakan bahawa dia “taksub melakukan sesuatu dalam satu gerakan cair, seperti bronzer”.

Dalam video itu, yang mempunyai 1.3 juta tontonan, dia mengambil berus asas rata yang dibungkus dengan bronzer cecair dan menjejaki seluruh mukanya, bermula dari matanya, turun ke hidung, di sekitar pipi dan ke dahinya. Tidak lama kemudian TikTokers seperti @hp_makeup.kr dan @reginayavaku mencubanya, dengan hasil yang menarik.

Untuk kemasan yang lebih sempurna, ada yang mengisi celah dengan concealer dan menggunakan span solekan lembap untuk menggabungkan segala-galanya ke dalam kulit, memberikan cahaya gangsa yang membentuk kontur secara halus dan mentakrifkan ciri pada masa yang sama.

Kontur bronzer keseluruhan memerlukan rangsangan cahaya yang serius. Anda boleh menggunakan foundation atau concealer dalam warna gelap. Dalam rutin kecantikan harian anda, yang boleh dikatakan kurang kemas. Jika anda tidak memiliki krim bronzer.

Mulakan langkah di sudut luar mata kiri, menjenguk ke arah kening dalam dan ke bawah hidung anda hingga ke mata, kemudian di sekeliling perimeter muka dan di sekitar bahagian atas dahi. Ia sangat mudah dan sangat memuaskan untuk dilakukan dalam satu gerakan penuh. TikTokers menggunakan span solek lembap untuk menggabungkan segala-galanya, bermula dengan warna paling terang dahulu, tetapi jika ianya benar-benar sukar untuk menjadi tepat, beralih kepada berus asas.

Produk Cadangan:

Tingkatkan cahaya semula jadi anda dan tambahkan dimensi pada penampilan solekan anda dengan Cream Bronzer dan Stick Blush serba baharu daripada Anastasia Beverly Hills. Ucapkan selamat tinggal kepada bedak solekan apabila mencapai wajah solekan “tiada solekan” dan jadikan keserian awet muda dapat diakses semula. Cipta kontur dan definisi terpahat dengan bronzer krim tanpa berat dan lengkapkannya dengan pemerah pipi yang berseri dan kelihatan semula jadi.

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Tindakan Undang ‘Murka’ Allah, Beberapa Naskah Al-Quran Ditemui Basah Dalam Longkang!

Umum sedia maklum bahawa al-Quran merupakan kitab suci bagi umat Islam, malah kitab tersebut mengandungi kalamullah (kata-kata Allah) untuk membimbing umatnya. Justeru mukjizat teragung ini perlu di hormati, dilindungi dan dipelihara dengan sebaik mungkin.

Namun, baru-baru ini kecoh di laman sosial berhubung penemuan seorang individu yang menyelamatkan selonggok naskah Al-Quran yang dipercayai telah dibuang ke dalam longkang sekitar Kuala Lumpur.

Perkara berkenaan menjadi tular dilaman Tik Tok dan dikongsikan menerusi akaun @MohdShabani dalam satu rakaman video berdurasi kurang dari dua minit berkenaan.

Hijabista difahamkan bahawa beberapa naskhah al-Quran yang ditemui di dalam longkang berhampiran lombong Taman Sri Murni itu, dipercayai dibuang oleh individu tidak bertanggungjawab.

Rakaman video tersebut memaparkan anak lelakinya sedang berada di dalam longkang untuk mengutip naskah al-Quran yang dibuang.

Setelah naskah Al-Quran itu berjaya dikeluarkan dari longkang lelaki terus menyusun longokkan Al-Quran tersebut.

Bagaimanapun, keadaan kitab itu sungguh menyedihkan kerana berada dalam keadaan basah dan kotor, hingga beberapa naskah mengalami kerosakkan pada kulit muka depan.

“Tengok la zaman sekarang akhir zaman, manusia tak tahu apa cerita.

“Mana yang buat kerja, dia orang buang al-Quran di dalam longkang.

“Tak tahu mana punya manusia. Tak nak baca pun simpanlah. Menitik air mana, Subhanallah!,” kata lelaki yang merakam video ketika menyelamatkan naskah Al-Quran itu.

Mengulas isu sama, Jabatan Agama Islam Selangor (JAIS) ketika dihubungi media tempatan, mengesahkan insiden itu. Tetapi menegaskan bahawa ia tidak berlaku di kawasan seliaan JAIS, sebaliknya menjadi tanggungjawab Jabatan Agama Islam Wilayah Persekutuan (JAWI).

Oleh itu, pihak pihak JAIS telah memaklumkan berhubung kejadian ini kepada pihak JAWI agar satu tindakan segera dan siasatan lanjut berhubung isu ini dapat dilaksanakan.


Netizen Suka Lihat Stail Joy Revfa Sekarang. Hijab Senget Tapi Maintain Cun & Bakal Jadi Ikutan!

Sebelum ini kalau diintai dari laman instagram pengasas kosmetik, Merve Cosmetic, Joy Revfa, wanita ini cukup bijak bergaya. Malah sebagai seorang usahawan produk kecantikan, Joy Revfa memang begitu menjaga penampilannya dari ‘top to toe’. Barulah boleh meyakini pengguna di luar sana. Tetapi sejak kebelakangan ini admin perasan Joy lebih senang menggayakan fesyen yang sederhana dan sangat istiqomah. Malah penampilannya yang hanya menyarung instan shawl ini mendapat pujian followernya.

@zahraali26 wahh makin bertambah remaja hihihi.. still gojes awak

@dayyanizz Senget pon ttp cun..manis..

Dia bagai terkesan dengan kontroversi yang berlaku atas dirinya beberapa bulan kebelakangan ini. Dan semalam Mahkamah Rendah Syariah Shah Alam telah mengesahkan perceraian  Joy Revfa dengan bekas suaminya sah di sisi undang-undang. Situasi secara tidak langsung memberitahu bahawa perkahwinan Joy dengan penyanyi Hafiz Hamidun selama ini adalah sah mengikut agama Islam.

Subhanallah.. Allahuakbar.. Saya rasa seperti kuasa ajaib Allah swt benar2 membantu saya dlm isu pernikahan saya. Tadi, hari ini bertarikh (10.10.17) Tuan Hakim Mahkamah Syariah Shah Alam telah mengesahkan bahawa cerai saya bersama bekas suami (Ray) telah jatuh 2 tahun yg lalu.. bermakna saya & bekas suami sudah sah cerai 2 tahun yg lalu. Nikah saya dgn “suami” skrg adalah SAH dlm agama islam di Malaysia.

Setelah hampir dua bulan wanita tabah ini dikecam hebat di media sosial, ternyata semalam membuktikan dirinya tidak bersalah. Joy dalam tulisannya dalam instagram meluahkan apa yang dirasakan selama ini. Ternyata dia berterima kasih kepada keluarga juga teman-teman yang menyokong dia dari belakang.

Dapat dirasakan beban yang Joy tanggung selama ini lepas dari kotak fikirannya. Biarpun kedua-duanya berbalas pandangan di laman sosial, namun kebenaran telah terbukti semalam.

Namun saya yakin, segala yg berlaku byk hikmah & ganjaran yg Allah swt perlihatkan pd saya sedikit demi sedikit yg saya dlm keadaan teraniaya.

Menghadapi situasi sukar ini, bukan sahaja Joy mendapat sokongan dan doa keluarga, juga daripada followernya yang tidak putus-putus memberi kata-kata semangat pada wanita yang mempunyai seorang cahaya mata hasil perkahwinan terdahulu.

@azrinaghani Alhamdulillah… move on Joy…

@suhaizai Syukur… Alhamdulillah… Tahniah

@oo_emmett_oo Congratulation joy .. Looks like a favour is in your side .. Allah still loves you .. Remember, what allah had taken from u , HE will definitely replace u with someone MORE BETTER than him .. Dont feel sad.. Sadness are only eligible to one and only our ALLAH .. I alwez pray for ur success in business, love, in here and hereafter.. All the best joy..

@serra2892 Al-fatihah utk arwah ayah kak joy dan tahniah atas kemenangan… Dugaan itu mmg sakit, tapi hikmah selepas dugaan yg maha hebat tu hanya kita akan dpt rasai lepas menghadapi dugaan itu.. Hanya org yg hebat je Allah uji dgn dugaan yg hebat.. InshaaAllah, Allah selalu ada disamping kak joy.. Teruskan istiqamah ke jln kebaikan yg diredhoi Allah.. Sy sentiasa mnyokong.. Keep strong kak joy

Kebetulan pula pada hari kes berkenaan juga adalah hari ulang tahun ke 9 kehilangan ayahnya, Mohd Amin bin Awang. Dalam pada itu Joy menitipkan pesanan jika ayahnya masih ada, pasti akan membimbing dia untuk mencari suami yang yg benar-benar ikhlas, baik, beragama dan mampu mempertahankan dirinya seperti mana ayah mencintai juga melindungi ibu Safiah Abba.

Ayah.. hari ni 10.10.2017 cukup 9 tahun ayah telah kembali ke Maha Pencipta. Ayah, hari ini juga lah kakcik menang di mahkamah tadi ayah.. ? Kalau lah ayah ada disisi kakcik skrg, mesti skrg ayah guide kakcik utk memilih suami yg benar2 ikhlas, baik beragama & mampu mempertahankan kcik seperti mana ayah mencintai & melindungi ibu Safiah Abbas..

Apa pun admin harapkan Joy dapat selesaikan segalanya dengan baik dengan Hafiz dan biarlah segalanya berakhir dengan baik.

Lagi satu kalau perasan di laman IGnya, kebelakangan ini penampilan Joy juga sangat sweet pabila dia hanya berhijab dengan instan shawl walaupun menurutnya senget dan terlihat inner di dalam. Gaya Joy tetap manis dan mencuri tumpuan netizen.

A post shared by Founder of MERVE Cosmetics (@joyrevfa) on Sep 28, 2017 at 4:41am PDT


Jangan Salah Guna Nikmat Allah, Gara-Gara Suka Sangat Share Gambar Di Media Sosial. Waspada Dengan Penyakit Ain!

Dalam dunia ini ada pelbagai ragam manusia. Ada yang berhati baik, selalu menolong orang, ikhlas dan jujur. Tetapi ada juga sebaliknya yang hati memang kotor dan penuh hasad dengki.

Perkongsian daripada pengguna laman sosial ini boleh kita ambil iktibar. Betapa jahat dan kotornya yang dinamakan penyakit Ain (mata).

Daripada matalah segalanya boleh terjadi perkara yang tidak elok. Ini kerana dengan pancaindera yang satu itu kita melihat segala kebaikan dan keburukan orang lain.

Berjaga-jaga dengan pandangan kita kerana boleh melontarkan diri ke lubuk paling dalam. Boleh berlakunya pujian dan kemudiannya melahirkan sifat dengki melihat paparan kebahagiaan di media sosial contohnya.

Ini perkongsiannya dari Fara yang mengakui dirinya juga alpa suatu ketika dulu.

Dulu Fara adalah seorang yang sangat berpegang dengan scientific evidence. Tanpa bukti, susah percaya.

Kemudian Allah izinkan Fara melalui pengalaman yang tak tergambarkan. Bertahun saya dengan guru saya, kami dinasihat agar menjaga adab. Simpan kemas rapat rapat segala nikmat yang Allah kurniakan.

Tapi yelah, saya masih muda dan mentah. Nasihat syeikh kami terbang bagaikan angin yang berlalu.

Syeikh pesan, kita jaga adab jangan tayang muka cantik kita. Kita ada suami baik,hensem dan soleh tak perlu tayang kebahagiaan rumah tangga kita. Kita ada anak gebu, comel, tak perlu dipuji anak kita yang comel itu di media sosial.

Ini tidak, anak umur sehari pun dah tayang macam macam lepastu pelik kenapa anak asyik sakit, lemah badan dan menangis. Peluk dengan suami, happy sana sini semua tunjuk, lepastu gaduh tak berhenti.

Sabda nabi, pada setiap nikmat ada hasad.

Tapi saya mana dengar nasihat tu semua. Kalau boleh semua nak share dengan orang sebab kita tengah bahagia.

Tahukah anda dulu ada sorang kakak ni cantik sangat, semua lelaki berebut dan suka dengan dia. Disebabkan muka dia cantik dan menjadi igauan para lelaki,ramai sangat perempuan yang kenal dengan akak tadi hasad gila dengan akak yang tadi.

Tak lama lepas tu,tanpa sebab tak pasal pasal mulut akak tadi jadi herot, senget. Inilah penyakit ain tuan puan.

Berapa ramai perempuan yang muka asalnya cantik bebas setitik noda pun tapi tiba tiba jadi menggerutu dan buruk bila terkena ain orang.

Penyakit yang berasal dari pandangan benci orang kepada kita atas nikmat yang kita ada yang boleh menyebabkan bukan takat hancur kehidupan kita bahkan boleh membawa maut. Pandangan hasad adalah sangat kuat dan berbahaya.

Ada kes kedua, di Tarim. Ada sorang pelajar ni rambut dia sangat cantik. Lebat,hitam,lurus dan lawa. Habis satu asrama puji rambut pelajar tadi.

Tak lama lepastu, kepala perempuan tadi jadi bernanah dan buruk. Mengeluarkan bau nanah yang masyaAllah sangat busuk. Habis rambut tadi gugur.

Di Tarim, baby yang baru lahir akan ditulis ibu bapanya dengan tulisan Allah atau MasyaAllah pada dahi baby tadi agar tetamu yang datang melihat,jika baby tadi gebu dan comel, mereka akan memuji Allah dan menjauhkan penyakit ain tadi yang boleh menyebabkan bayi tadi sakit dan meninggal.

Segala sandaran dan pujian disandarkan kepada Allah. Penyakit ain bukan hanya datang dari mata yang hasad dan benci bahkan dari pujian yang terlalu mengagumi susuk tubuk seseorang.

Pujian yang terlalu kagum dan fanatik tadi bila tidak disandarkan kepada Allah akan menyebabkan tuan punya badan yang dipuji tadi jatuh sakit teramat teruk tanpa sebab.

Tak perlu argument, penyakit ain ini pernah terjadi pada sahabat Rasulullah yang dipuji keelokkan tubuh badannya yang menyebabkan beliau jatuh pengsan sejurus dipuji. Boleh rujuk ustaz.

Di Mesir, jarang kita tengok kereta berkilat (selain faktor debu), ramai antara mereka dengan sengaja membiarkan calar dan kotor pada kereta bahkan ada yang sanggup mencalarkan kereta baru masing masing kerana takut penyakit ain dari jiran yang akan menyebabkan kereta tadi asyik accident sahaja bahkan boleh membawa maut.

Semua cerita di atas adalah benar. Berapa ramai sebenarnya yang didepan kita sentiasa memuji dan mengagumi kita tapi dalam hati mereka ada dengki yang menyebabkan kita terkena ain.

Saya fikir kembali, bagaimana dengan orang yang ada sangat banyak nikmat pada dirinya, kekayaan yang melimpah ruah, murah rezeki, muka atau fisikal cantik, pasangan baik dan hubungan bahagia, anak yang comel dan bijak dan lain lain nikmat dunia yang Allah kurniakan.

Apa yang saya kongsikan adalah cuma setitik dari apa yang kita alami.

Saya dulu pun pernah buat silap. Di usia muda, Allah kurnia nikmat sangat banyak yang tak ramai orang dapat.

Saya dulu terlupa, bila saya share masing ramai antara kita yang tidak mendapat nikmat itu. Saya yang tidak beradab.

Kita fikir kembali dan perbetulkan yang mana patut. Moga Allah lindung kita kerana Allah lah sebaik pelindung. Bantulah saya kongsi nasihat ini.

Syeikh pesan, banyak hati hati dengan hasad dengki orang dan banyak kunci mulut melainkan bercakap/tunjuk apa apa sahaja yang buat orang lain suka juga. Moga bermanfaat.

Orang Malaysia jarang tahu tentang penyakit ain seperti di tanah arab, well known. Yang kita tak tahu tak bermakna salah dan tak wujud. Belajar dulu ya.

Yang cantik itu kita simpankan

Yang banyak itu kita sorokkan

Yang bahagia itu kita rahsiakan

Penyakit ‘ain adalah thabit di dalam nas-nas syara’. Allah SWT berfirman:

وَإِن يَكَادُ الَّذِينَ كَفَرُوا لَيُزْلِقُونَكَ بِأَبْصَارِهِمْ

Maksudnya: Dan sesungguhnya orang-orang yang kafir itu, hampir-hampir menggelincir dan menjatuhkanmu dengan pandangan mereka (yang penuh dengan permusuhan dan kebencian),

Surah al-Qalam (51)

Ibn Abbas, Mujahid dan lain-lain berkata: (لَيُزْلِقُونَكَ) bermaksud mereka hendak menggelincirkan. (بِأَبْصَارِهِمْ) “Dengan mata mereka, maksudnya mereka dengki kepadamu kerana kebencian mereka terhadapmu. Seandainya bukan kerana perlindungan dan pemeliharaan Allah pada dirimu dari mereka (nescaya engkau tidak selamat)

Di dalam ayat ini terdapat dalil yang menunjukkan bahawa sasaran dan pengaruh “mata” benar-benar nyata adanya atas perintah Allah SWT. Sebagaimana disebutkan dalam beberapa hadis yang diriwayatkan dari pelbagai jalan yang banyak. (Lihat Tafsir al-Qur’an al-‘Azim, 8/260)

Daripada Abu Hurairah RA, Nabi SAW bersabda:

الْعَيْنُ حَقٌّ

Maksudnya: “Al-‘ain itu adalah haq (benar).”

Dalam hadis yang diriwayatkan daripada Ibn Abbas R.Anhuma, Nabi SAW bersabda:

الْعَيْنُ حَقٌّ وَلَوْ كَانَ شَىْءٌ سَابَقَ الْقَدَرَ سَبَقَتْهُ الْعَيْنُ وَإِذَا اسْتُغْسِلْتُمْ فَاغْسِلُوا

Maksudnya: Al-‘Ain itu haq (benar). Jika ada sesuatu yang menjangkaui qadar maka ‘ain lah (yang dapat menjaungkauinya). Jika diminta kepada kamu untuk mandi (untuk penyembuhan), maka mandilah.

Riwayat Muslim (5831)

Imam al-Nawawi berkata: “Pada hadith ini terdapat ithbat keimanan pada takdir Allah SWT dan benarnya perkara ‘ain (penyakit ‘ain) dan bahawa ia sangat berbahaya.” (Lihat Syarh al-Nawawi ‘ala Sahih Muslim, 7/328)

Al-Hafiz Ibnu Hajar al-Asqalani pula berkata: “Maknanya ialah orang yang ditimpa bahaya kerana sesuatu yang telah Allah SWT tetapkan ketika seseorang memandangnya, hakikatnya terjadi dengan takdir Allah SWT yang telah ditetapkan sebelumnya, bukan sesuatu yang baru sahaja diciptakan oleh orang yang memandang terhadap yang dipandang.”

Penyakit ‘ain ialah penyakit yang disebabkan oleh pandangan mata yang disertai sifat iri atau rasa takjub terhadap apa yang dipandang. Ianya boleh terjadi sama ada dari orang yang dengki atau orang yang dicintai, dari orang yang jahat atau orang yang soleh.

Al-Hafiz Ibnu Hajar berkata: “‘Ain adalah pandangan hasad daripada tabiat yang buruk yang boleh menyebabkan mudarat pada orang yang dipandangnya.”

Beliau turut berkata: “‘Ain boleh terjadi dengan rasa takjub walaupun tanpa ada sifat iri dan hasad, (boleh juga terjadi) walaupun daripada orang yang mencintai dan (walau) daripada seorang yang soleh (tanpa disengajakan).” (Lihat Fath al-Bari, 10/203-205)

Sekiranya seseorang terkena penyakit ‘ain, berubatlah dengan rawatan secara syar’ie, iaitu:

Daripada Buraidah bin Al-Husyaib R.A, Rasulullah SAW bersabda:

لاَ رُقْيَةَ إِلاَّ مِنْ عَيْنٍ أَوْ حُمَة

Maksudnya: “Tidak ada ruqyah (yang lebih bermanfaat), kecuali untuk penyakit ‘ain, atau penyakit yang diakibatkan sengatan binatang berbisa..”

Riwayat al-Bukhari (5705) dan Muslim (220)

Dalam sebuah hadis yang diriwayatkan daripada Abi Umamah bin Sahl bin Hunaif, beliau berkata: Amir bin Rabi’ah melewati Sahl bin Hunaif ketika dia sedang mandi, lalu Amir berkata: “Aku tidak melihat seperti hari ini, kulit yang lebih mirip (keindahannya) dengan kulit wanita yang dipingit.” Tidak berapa lama kemudian Sahl terjatuh, lantas beliau dibawa kepada Nabi SAW, lalu dikatakan: “Selamatkanlah Sahl yang sedang terbaring sakit.” Baginda SAW bersabda: “Siapa yang kamu curigai telah menyebabkan ini?” Mereka berkata: “Amir bin Rabi’ah.” Baginda SAW bersabda:

عَلاَمَ يَقْتُلُ أَحَدُكُمْ أَخَاهُ ، إِذَا رَأَى أَحَدُكُمْ مِنْ أَخِيهِ مَا يُعْجِبُهُ ، فَلْيَدْعُ لَهُ بِالْبَرَكَةِ

Maksudnya: “Kenapakah salah seorang daripada kamu membunuh saudaranya? Seharusnya apabila salah seorang daripada kamu melihat sesuatu pada diri saudaranya yang menakjubkan, hendaklah dia mendoakan keberkatan untuknya.”

Kemudian Baginda SAW meminta air, lalu menyuruh Amir untuk berwudhu’. Amir mencuci wajahnya, kedua tangannya sampai ke siku, dua lututnya dan bahagian dalam kainnya. Nabi SAW memerintahkannya untuk menyiramkan (bekas air wudhuknya) kepada Sahl. Sufyan menyebut, Ma’mar berkata, daripada al-Zuhri: “Baginda SAW memerintahkannya untuk menyiramkan air dari arah belakangnya.”

Riwayat Ibn Majah (2828), al-Nasa’ie (10036)

Ibn al-Qayyim Rahimahullah berkata:

هَذِهِ الْكَيْفِيَّةُ لَا يَنْتَفِعُ بِهَا مَنْ أَنْكَرَهَا وَلَا مَنْ سَخِرَ مِنْهَا وَلَا مَنْ شَكَّ فِيهَا أَوْ فَعَلَهَا مُجَرِّبًا غَيْرَ مُعْتَقِدٍ

“Cara pengubatan ini tidak akan dapat mengambil manfaatnya bagi orang yang mengingkarinya, orang yang mempersenda-sendakannya, orang yang meragukannya atau yang melakukannya sekadar cuba-cuba tanpa meyakini.” (Lihat Fath al-Bari, 10/205)

Berlindung Dari Terkena Penyakit Ain

Berusaha berlindung daripada penyakit ain adalah dibolehkan serta ia tidak menafikan konsep tawakkal. Ini kerana tawakkal adalah bergantung kepada Allah SWT disertai dengan melakukan asbab perkara yang diharuskan atau diperintahkan dengannya.

Berlindung kepada Allah SWT merupakan pencegahan terbaik daripada terkena penyakit ‘ain malah daripada segala mara bahaya. Nabi SAW memperlindungkan al-Hasan dan al-Husin R.Anhuma sepertimana dalam hadith Ibn Abbas R.Anhuma, Baginda SAW bersabda:

أُعِيذُكُمَا بِكَلِمَاتِ اللهِ التَّامَّةِ مِنْ كُلِّ شَيْطَانٍ وَهَامَّةٍ ، وَمِنْ شَرِّ كُلِّ عَيْنٍ لاَمَّةٍ

Maksudnya: Aku memperlindungkan kamu berdua dengan kalimat-kalimat Allah yang maha sempurna daripada syaitan, binatang berbisa dan mata yang dengki.”

Riwayat al-Nasa’ie (7679), Abu Daud (4737),
Ibn Majah (3525), dan al-Tirmizi (2060)

Akhir kalam, kami juga mengajak kepada pembaca untuk mengamati dan tadabbur surah al-Falaq serta mengamalkannya supaya terhindar daripada penghasad dan pendengki. Makanya kami akhiri perbincangan ini dengan surah al-Falaq:

بِسْمِ اللَّـهِ الرَّحْمَـٰنِ الرَّحِيمِ

قُلْ أَعُوذُ بِرَبِّ الْفَلَقِ ﴿١﴾ مِن شَرِّ مَا خَلَقَ ﴿٢﴾ وَمِن شَرِّ غَاسِقٍ إِذَا وَقَبَ ﴿٣﴾ وَمِن شَرِّ النَّفَّاثَاتِ فِي الْعُقَدِ ﴿٤﴾ وَمِن شَرِّ حَاسِدٍ إِذَا حَسَدَ

Maksudnya: Katakanlah (wahai Muhammad); “Aku berlindung kepada (Allah) Tuhan yang menciptakan sekalian makhluk, (1) “Dari bencana makhluk-makhluk yang Ia ciptakan; (2) “Dan dari bahaya gelap apabila ia masuk; (3) “Dan dari kejahatan makhluk-makhluk yang menghembus-hembus pada simpulan-simpulan (dan ikatan-ikatan); (4) “Dan dari kejahatan orang yang dengki apabila ia melakukan dengkinya”

Surah al-Falaq (1-5)

SUMBER: Pejabat Mufti Wilayah


Tergamak ‘Lempar’ Kucing Di Tengah Laut, Mana Hilangnya Sifat Kemanusiaan

Memelihara haiwan jinak dan manja sudah menjadi budaya hidup dalam masyarakat Islam sejak zaman Rasulullah SAW lagi. Antara haiwan peliharaan yang dijadikan sebagai teman buat manusia ialah kucing.

Antara sahabat baginda yang begitu cintakan haiwan jinak itu ialah Abu Hurairah yang turut dikenali sebagai perawi hadis tersohor. Sahabat Rasulullah SAW itu sentiasa membawa bersamanya kucing.

Kelazimannya itu disedari Rasulullah SAW dan sahabatnya yang lain hingga beliau digelar Abu Hurairah bermakna bapa kucing. Beliau tidak tersinggung dengan gelaran itu, sebaliknya berbangga kerana kelaziman hobinya mendapat perhatian Rasulullah SAW dan sahabat lain.

Itu antara kisah sahabat Rasulullah SAW yang kaya dengan sikap penyayang terhadap haiwan. Namun dalam penyampaian risalah Islam yang dibawa, Rasulullah SAW turut membincangkan dalam beberapa babak kehidupannya berkenaan bencana azab Allah terhadap mereka yang zalim dan kejam terhadap haiwan.

Kebanyakan manusia sukakan haiwan peliharaan yang jinak seperti kucing namun ada segelintir tergamak bertindak kejam dengan melakukan pelbagai perbuatan di luar batas perikemanusiaan.

Tergamaknya membuang anak kucing yang masih kecil ditengah laut. Bagi orang yang waras akal fikirannya tidak akan tergamak melakukan tindakan sekejam itu.

Mujurlah anak kucing yang dibuang di tengah laut itu mampu berenang dan segera diselamatkan oleh beberapa orang pemancing di bawah jambatan.

Jika tidak sukakan haiwan sekali pun, janganlah sampai tahap menyiksa dan membunuh. Ingatlah bahawa Allah akan membalas apa jua perbuatan buruk yang kita lakukan.


Tayamum, Cara Jenazah Covid-19 Yang Meninggal Dunia Disempurnakan

Menerusi kenyataan yang dikeluarkan Menteri Hal Ehwal Agama, sekiranya berlaku kematian akibat virus Covid-19 jenazah perlu diuruskan melalui prosedur tayammum. Ia seperti hukum pengurusan mayat pesakit ebola.

Dalam kenyataan itu, dinyatakan jenazah mangsa Covid-19 hanya ditayammum atas balutan plastik berdasarkan muzakarah berkaitan hukum pengurusan mayat pesakit ebola, kata Datuk Dr Zulkifli Mohamad Al-Bakri.

Datuk Dr Zulkifli juga berkata bahawa kaedah itu dibuat pada permukaan beg berdasarkan muzakarah Jawatankuasa Fatwa Majlis Kebangsaaan Bagi Hal Ehwal Ugama Islam Malaysia pada Februari 2015.

“Kelonggaran diberikan sekiranya ada kemungkinan wujud kemudaratan kepada nyawa manusia yang menguruskan jenazah,” tambahnya lagi.

Sumber kredit: JAKIM


Lebih 17K ‘Share’ Di Laman Sosial, 13 Resipi Air Kesihatan Gerenti Sedap Ini Buat Penyejuk Tekak Waktu Berbuka

Hari ini sudah masuk hari ketiga umat Islam berpuasa. Dengan cuaca panas pastinya kita mahu hilangkan dahaga dengan air yang sedap dan dapat menyejukkan badan. Pelbagai air manis dijual di pasaran dan terpulang pada kita jika mahu membelinya tanpa memikirkan soal diet.

Air desert ini boleh dibuat sendiri menggunakan bahan campuran terpilih, seperti buahan, jelly, biji selasih, lemon dan juga cendol.

Bukan sahaja baik untuk kesihatan kerana menggunakan buahan yang mengandungi pemanis semulajadi, tetapi juga dapat memberi kesegaran anda setelah seharian berpuasa.


Lima Waktu Terbaik Minum Teh Hijau Jika Mahu Berat Badan Turun, Barulah Slim!

Mungkin ada yang masih samar-samar akan waktu yang betul pengambilan teh hijau bagi memastikan ia benar-benar berkesan untuk tubuh. Bagi mereka yang sedang dalam proses berdiet untuk menguruskan badan, pengambilan teh hijau ini dapat membantu usaha menurunkan berat badan.

Faedah teh hijau untuk kesihatan sememangnya sudah diketahui ramai. Selain ia bertindak sebagai antioksidan, minum teh hijau secara rutin boleh menurunkan berat badan ia juga  memecahkan kolesterol dan lemak buruk bagi memperbaiki kesihatan badan secara keseluruhan.

Tetapi adakah anda tahu bahawa minum teh hijau pada masa yang salah membuatkan anda tidak mendapat faedah? Menerusi kajian dari magforwomen.com, ini lima masa yang tepat untuk minum teh hijau.

MINUM TEH HIJAU KETIKA MAKAN JIKA PERTAMA KALI MINUM TEH HIJAU

Jika ini adalah kali pertama anda mencuba teh hijau, disarankan agar anda minum semasa makan. Minum teh hijau ketika perut kosong boleh menimbulkan ketidakselesaan perut bagi sesetengah orang (perut berangin).

SELEPAS SARAPAN PAGI

Elakkan minum teh hijau sebelum sarapan pagi. Sekurang-kurangnya minum teh hijau 30 minit selepas sarapan. Seeloknya minum teh hijau 30 hingga 35 minit sebelum atau selepas sarapan pagi.

SELEPAS MAKAN

Teh hijau boleh memberikan manfaat terbaik jika anda minum selepas makan. Terutamanya jika anda menambah jus lemon dalam teh hijau. Ia membantu mempercepatkan proses pencernaan. Elakkan minum teh hijau ketika sedang makan kerana ia boleh mengurangkan penyerapan thiamin (vitamin B1).

PADA SEBELAH PETANG HARI

Walaupun baik untuk kesihatan, tetapi jangan minum teh hijau pada waktu malam. Kerana ia boleh mengganggu corak tidur anda kerana kandungan kafein di dalamnya. Minum teh hijau pada waktu petang lebih sesuai. Pastinya jangan sesekali dicampur gula ya!

TIDAK MINUM DALAM KEADAAN PERUT KOSONG

Jangan sekali-kali minum teh hijau apabila perut anda kosong. Kerana ia sebenarnya boleh membahayakan kesihatan pencernaan anda.